
Forsiden: 

Den dramatiske bilstandsning i Jyl¬ 
land den 29. september 1995 omta¬ 
les i detaljer side 4. 

(Tegning: 

Henrik Klinge Pedersen) 

Skandinavisk UFO Information 
SUFOI 

Postboks 6, 2820 Gentofte 

Formål 

1) SUFOI er en forening, der har til for¬ 
mål at bidrage til forståelsen af ufofæno- 
meneme ved indsamling og bearbejdning 
af kildemateriale (observationsberetnin¬ 
ger, forsøgsresultater, bøger m.m.), samt 
at udbrede kendskabet til emnet ved pub¬ 
likationer, foredrag og anden udadvendt 
virksomhed. 

2) Det er SUFOIs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en beret¬ 
ning om et himmelfænomen, hvis væs¬ 
entligste kendetegn er, at det selv efter en 
nøje undersøgelse foretaget af kompetente 
personer, ikke kan forklares som værende 
et kendt fænomen. 

4) Da fænomenerne endnu er uopklarede, 
ønsker SUFOI ikke at fremhæve eller af¬ 
vise nogen bestemt teori om deres art 
eller oprindelse. 

SUFOI ledes af repræsentantskabet. 

Den daglige ledelse varetages af forman¬ 
den og de to næstformænd. Repræsentant¬ 
skabet består af en repræsentant fra hvert 
af de til enhver lid etablerede områder i 
Skandinavien og de nedsatte arbejdsud¬ 
valg. 

Daglig ledelse 

Per Andersen (formand), Klingseyvej 

28, 2720 Vanløse. 38 71 96 64. 

Toke Haunstrup (næstformand, 
rapportcentral). Kampsax Kollegiet, 
Kollegiebakken 9, værelse 508, 

2800 Lyngby. 45 97 71 44. 

Peter Nørgaard (næstformand, 
foredragsafdeling), Ane Damsgade 7, 3., 
9400 Nr. Sundby. 98 19 00 73. 

Øvrige repræsentantskab 

Lars H. Andersen (informationsmedar¬ 
bejder), Hemingvej 11B, 1., 

6950 Ringkøbing. 30 95 39 06. 

Jørgen Bengtvig (arkivar). 

Galgebakken Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244, 2990 Nivå. 

Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 

4100 Ringsted. 

Erling Hegelund, Kildegårdsvej 88, 

5240 Odense NØ. 66 10 39 00. 

Ole Henningsen, Duegård, Højrebyvej 

59, 4920 Søllested. 53 94 11 69. 

Finn W. Kalvik, Armauer 

Hansensvei 11, N-5030 Landås, Norge. 
Kontakt for UFO-NYTs læsere i Norge. 

55 28 01 26. 

Lennart Pedersen (alarmcentral). 

Osvej 30, 4040 Jyllinge. 70 20 11 22. 
Henrik Klinge Pedersen, 

Købmagergade 59, 1., 

1150 København K. 

Martin Lyck, Bag Volden 20, 

6392 Bolderslev. 40 40 60 65. 

Brian E. Møller, Skanderupvej 185, 

8260 Viby. 20 14 02 42 

Bo Nielsen, Kunnerupvej 21, Kolt, 

8361 Hasselager. 8628 31 91. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 

Lars Thomas (konsulent), 

Valby Langgade 81, 3., 

2500 Valby. 36 17 31 63. 


Nyt dansk 
ufoblad 


Sidder du netop nu med 
SUFOI’s eneste blad i 
hånden? Nej! 

Fra den L juli i år er 
UFO-Nyt ét af flere blade 
fra SUFOI. Fra denne 
dato udvides mængden af 
information om ufoer i 
Danmark nemlig med 
endnu et blad: M SUFOI 
Nyhedsbrev", der frem¬ 
over vil udkomme seks 
gange årligt med et side¬ 
tal på 30 - 40 sider pr. 
nummer. 

Det nye blad er på ingen måde en 
erstatning for UFO-Nyt, men er 
derimod et vigtigt supplement. Det 
retter sig først og fremmest mod 
de UFO-Nyt læsere, der kunne 
tænke sig flere informationer, spe¬ 
cielt hvad angår SUFOI's aktivite¬ 
ter. Man kan kalde nyhedsbrevet 
for et medlemsblad, mens UFO- 
Nyt stadig er den generelle infor¬ 
mationskilde om ufo-fænomener¬ 
ne. 

Vi har følt, at det var på tide med 
et egentligt medlemsblad for 
SUFOI. Dette behov er svært at til¬ 
godese gennem UFO-Nyt, der har 
en mere generel forpligtelse til at 
orientere bredt om emnet. Derfor 
blev valget et nyt blad, der kan fo¬ 
kusere på netop medlemsstoffet. 

I SUFOI Nyhedsbrev vil du 
kunne læse om nye aktiviteter i 
SUFOI, og det vil også være et vig¬ 
tigt debatforum for medlemmerne. 
Desuden kommer der kopier af 
pressens omtale af ufoer samt ak¬ 
tuelle lister over observationer. Alt 
sammen stof, som mange gange er 
blevet efterlyst af UFO-Nyt's læ¬ 
sere. 


Nærmere oplysninger om det 
nye blad finder du i annoncen i 
dette nummer af UFO-Nyt. 

I det hele taget er SUFOI i en 
rivende udvikling i øjeblikket. Det 
syder og bobler af aktiviteter og 
planlægning af kommende aktivi¬ 
teter. Vi kan således allerede nu 
løfte sløret for endnu et nyt blad 
fra SUFOI, der vil blive søsat mod 
slutningen af i år. Det er bladet 
"Ufologisk Tidsskrift”, der med en 
videnskabelig indfaldsvinkel vil gå 
i dybden med ufo-forskningen i 
Danmark og udlandet. 

Fra udgangen af i år vil SUFOI 
altså have ikke mindre end tre bla¬ 
de: Det generelle UFO-Nyt samt 
to special-blade for særligt interes¬ 
serede. Denne udvidelse afspejler 
vores filosofi om en langt større 
udbredelse af ufo-information i 
Danmark under mange former og 
til mange grupper. Det hører med 
til dagens mediebillede, at mæng¬ 
den af information er hastigt vok¬ 
sende. Derfor er tendensen mod 
meget målrettede oplysninger op¬ 
lagt. 

Netop i disse år, hvor mere og 
mere information bliver elektro¬ 
nisk, synes nogle måske, at det er 
mærkeligt at udvide mængden af 
"papir-blade”. Men det er min 
klare opfattelse, at de elektroniske 
medier ikke er kommet for at er¬ 
statte papiret - de vil derimod ud¬ 
gøre et vigtig supplement. Bladene 
vil fortsat have deres egen beretti¬ 
gelse på deres egne vilkår. 

Men det er rigtigt, at de elek¬ 
troniske medier også er vigtige. 
Derfor vil SUFOI foruden udvidel¬ 
sen af bladudgivelsen også fo¬ 
kusere meget på disse nye måder 
at formidle information på. CD- 
ROM, BBS, Web, Internet og 
Disketteservice er alle begreber, 
som du vil høre meget mere om 
fra SUFOI igennem de kommende 
år. □ 


AF PER 
ANDERSEN 

Nærobservation af 2. grad 


AF TORBEN 
BIRKEHOLM 



(Kort: 

Henrik Klinge 
Pedersen) 


UFO tæt på bil 


I UFO-NYT nr. 1 /96 omtalte vi kort en dramatisk bilstandsning, hvor en stor 
skive med kraftigt lys svævede over bilen. Hændelsen fandt sted den 29. 
september 1995. Her følger en detaljeret beskrivelse af hændelsen, baseret 
på observatørens skriftlige rapport og grundige undersøgelser, herunder et 
intensivt interview. 


Bilstop 


Det er fredag aften. En 24-årig mand 
kører sydpå, fra Brande mod Vejle, 
på vej til et besøg hos sine forældre. 
Han kører i en BMW 320 fra 1981 
og har kun selskab af sin hund, en 
sort labrador, der ligger på bagsæ¬ 
det. 

Det er mørkt, men tørvejr og 
stjerneklart. Udenfor er temperatu¬ 
ren over 10 grader, og der er næsten 
ingen trafik. Han har passeret Give 
og nærmer sig et venstresving i et 
skovområde, kaldet Smidstrup krat 
og Tykhøje Krat. 

Han sætter farten ned og kører 
forbi en sidevej til højre, der fører 
til Billund. Der er ikke så langt til 
Vejle, og han glæder sig til at se for¬ 
ældrene. 

I svinget er hastigheden ca. 60 
km/t. Uret viser 21.30, men pludse¬ 
lig ser han, at speedometernålen slår 
hurtigt op til yderstilling, og de øv¬ 


rige instrumenter begynder at té sig 
helt vildt. 

Alle viserinstrumenterne svinger 
op og ned, omdrejnings-tælleren går 
helt op over det røde felt, mens ter¬ 
mometret ryger op på det røde felt, 
hvor nålen står og dirrer. Samtidig 
begynder vinduesviskerne at køre 
med høj hastighed - og de er slet ikke 
tændt! Han prøver forvirret at be¬ 
væge viskerkontakten, men kan o- 
verhovedet ikke kontrollere vindu¬ 
esviskerne... 

Hunden begynder at opføre sig 
uroligt på bagsædet, og han må be¬ 
ordre den til at lægge sig. Bilen nær¬ 
mer sig en vigeplads i højre side, da 
han bemærker, at bilens lygter også 
opfører sig unormalt. De skifter 
styrke, og han mærker, hvordan bi¬ 
lens motor begynder at "sætte ud". 

Det er, som om den er ved at 
"drukne" - som om motoren får for 
meget benzin. Han forsøger at holde 
liv i den og pumper på speederen 


flere gange. Men forgæves. Moto¬ 
ren går til sidst helt i stå, og bilen 
holder stille - helt mørkelagt - midt 
ude på landevejen... 

Lys oppefra 


Mens han nervøst spejder ud ad for¬ 
ruden og kaster gentagne blikke i 
bakspejlet - af frygt for evt. biler der 
måtte nærme sig - forsøger han 
straks at genstarte bilen. Han drejer 
tændingsnøglen, men der sker intet. 
Der kommer ikke lys i ladelampen, 
strømmen er gået, alt er dødt. 

Dog - han bemærker, at bilens 
digitalur lyser svagt. Til hans undren 
viser det ikke tiden, men 88.88.88! 
Han føler det, som om tiden er gået 
i stå, men han forsøger flere gange 
at starte bilen. Der må jo være en 
smule strøm, når nu uret lyser, tæn¬ 
ker han. Men der er ingen strøm. 

Efter tre-fire forgæves startforsøg 
mærker han pludselig en underlig, 
trykkende fornemmelse "oppefra" - 
som en form for fysisk påvirkning, 
der er svær at beskrive. 

Bortset fra den urolige hund er 
der helt stille, og han kigger un¬ 
drende rundt omkring, samtidig med 
at han fortsætter med endnu et start¬ 
forsøg. Der er nu gået mindre end 
20 sekunder efter den første unor¬ 
male aktivitet. 

Uden varsel - og uden en lyd - 
nærmest "eksploderer" et enormt 
kraftigt lys ned over vognen. Lyset 
kommer oppefra, og det blinker el¬ 
ler pulserer hurtigt med mærkelige 
intervaller. 

Han ser det ud ad forruden, kig¬ 
ger op og ser en mægtig skive over 
sig. Han er bange, men åbner straks 
fordøren, sætter venstre fod på vej¬ 
banen, læner overkroppen ud, mens 
venstre hånd har fat øverst på dø¬ 
ren, og højre hånd holder om rattet. 

Samtidig kigger han op og rundt, 
for at se hvad det er, der hænger 
ovenover, og hvor meget det f ylder. 

Da lyset tændes, bliver hunden 
meget bange, den piber og forsøger 
at gemme sig. Den forsøger faktisk 
at "grave" sig ned under forsædet, 
men må selvfølgelig opgive. Der er 
ikke plads. 

Lyskilden 


Lyset er blændende, og han må knibe 
øjnene sammen. Han ser en stor 
skive, 12-15 meter i diameter, kun 
3-4 meter over bilen. Skivens yder¬ 
ste rand er mørk, set på baggrund af 
stjernehimlen. Lidt længere inde ses 
en række koncentriske cirkler af lys, 
der sidder tættere, jo nærmere de er 
midten af skiven. 

Hver lyscirkel består af "lamper", 
der sidder med samme afstand hele 
vejen rundt. Den enkelte "lampe" 
består af to "cirkler", som en "pære" 
i midten af en "reflektor". Selve ly¬ 
set er neonagtigt, og hver "lampe" 
lyser lige så kraftigt som en halogen¬ 
lampe. 

Nær midten af skiven er lyset så 
kraftigt, at det ikke er muligt at 
skelne detaljer. Det kan ikke ses, om 
der i midten er én stor "lampe", el¬ 
ler blot mange af de små, tæt sam¬ 
men. Han bemærker, at lyset er 
stærkt afgrænset. Det går lodret ned 
- det spreder sig ikke til siderne som 
normalt. Omkredsen af lysfeltet på 
jorden svarer til omkredsen af ski¬ 
ven over ham. 

Da han kort efter sætter sig ind 
og lukker døren, ser han, at lyset 
oplyser hele vejen på begge sider af 
bilen, inklusive rabatterne, og ikke 
længere. Altså helt skarpt afgrænset. 
Vejen er på dette sted bredere end 
normalt, fordi der er anlagt en eks¬ 
tra bane, beregnet til bilister der øn¬ 
sker at dreje fra mod Billund. 

Lysets farve er hvid og blåviolet, 
der minder lidt om svejselys, men 
knap så kraftigt. Og så "sitrer" det 
på denne mærkelige måde. 

Lyset dæmpes, og skiven 
bevæger sig 


Han ruller vinduet ned, lægger ar¬ 
men og hovedet ud. Han kigger igen 
op, men er meget opmærksom på, 
om der kommer biler bagfra. Han 
vender hovedet bagud flere gange, 
uden at bruge spejlene. 

Efter kort tid trækker han sig ind 
i bilen igen, og nu ser han, at lys¬ 
styrken langsomt falder - som når 
man "skruer ned for lyset". Et øje¬ 
blik efter er det så svagt som positi¬ 
onslyset på en bil, men det blinker 
eller "sitrer" stadigvæk. 

Han kigger ud ad forruden og ser 
så, at skiven langsomt bevæger sig 


fremad, hen foran ham. Den fortsæt¬ 
ter væk, hen mod træerne i nærhe¬ 
den. Stadig meget lavt nede, og da 
den når de første træer, må den bog¬ 
staveligt talt "vippe" den venstre side 
op for at undgå træerne. Den fort¬ 
sætter med svagt lys og forsvinder 
ud af syne i løbet af få sekunder - 
stadig uden en lyd. 

Set fra siden 


Da skiven glider fremad, hen foran 
bilen, kan han se, at den ikke er flad. 
Den ser besynderlig ud med en form 
for "trekanter" eller "takker", som 
han skønner er ca. 1/3 af skivens dia¬ 
meter, eller omkring tre meter høje. 
Imellem "takkerne" ses en flad del, 
der når ca. 1/3 af "takkernes" højde, 
altså omkring en meter. 

Han er usikker på, hvordan over¬ 
gangen mellem "takkerne" og yder¬ 
kanten er, men han bemærker, at 
yderkanten er afrundet, som på en 
parasol. 

Da skiven "vipper" venstre side 
opad, er det med højst 20 grader, og 
han kan se bunden samtidig. Han ser 
ikke, om den lægger sig vandret 
igen, inden den er ude af syne. 

Bilstart 


Han sidder nu tilbage i mørket, sta¬ 
dig ude på vejen. Hunden er stadig 
meget urolig, og han forsøger at 
dæmpe den ned, mens han selv 
sunder sig oven på det skete. 


Noget efter, måske 3-4 minutter 
efter skiven er forsvundet, drejer han 
på tændingsnøglen, forat checke om 
der er strøm på. Ladelampen lyser, 
og han bemærker straks, at digital¬ 
uret nu viser tiden, og han ser, at det 
står på 21.31. Nøglen drejes helt 
over, og motoren starter straks, ly¬ 
set er normalt, og alle instrumen¬ 
terne opfører sig normalt. 

Han er stadig bange - benene dir¬ 
rer - men han kører nu videre. Det 
første stykke tid kører han ikke over 
70 km/t, men sætter hastigheden op, 
da han falder lidt mere til ro. 

Efter 35 km’s kørsel når han hjem 
til forældrene. Han fortæller straks, 
hvad der er sket. Oplevelsen påvir¬ 
ker ham stadig, så han ryster. For¬ 
ældrene beder ham kontakte nogen. 
Der må være nogle "ufo-folk", man 
kan ringe til. Men han er for bange 
og oprevet og ringer ikke. 

SUFOI på banen 


Observatøren fortalte også om op¬ 
levelsen til en kammerat, der lige¬ 
ledes opfordrede ham til at rappor¬ 
tere sagen. Han spekulerede meget 
over hændelsen, men fik ikke taget 
sig sammen til at kontakte nogen. 
Nogle uger senere så han Reportage¬ 
holdets udsendelse i TV2 om SUFOI 
og IGAP, og få dage senere ringede 
han til SUFOI. 

Der blev straks sendt et ufo- 
rapportskema af sted til manden, og 
da det kom retur, stod det klart, at 


På baggrund 
af obser¬ 
vatørens 
beretning giver 
SU FO P s 
tegner Henrik 
Klinge 
Pedersen her 
et bud på 
objektets 
udseende. 

Nærobservation af 2. grad 


der var tale om en nærobservation af 
2. grad. Der blev aftalt et møde, og 
et længerevarende interview blev op¬ 
taget på bånd. 

Samtidig blev den lokale presse 
kontaktet, og Vejle Amts Folkeblad 
har i flere større artikler beskæftiget 
sig med sagen, ligesom Danmarks 
Radio, Kanal 94 i Vejle, har bragt en 
samtale med SUFOIs rapportoptager 
om sagen. 

Vidner? 


Pressen blev også brugt til at efter¬ 
lyse vidner til sagen. SUFOI fik en 
række henvendelser fra lokale bebo¬ 
ere om forskellige observationer, 
men der kom ingen "kronvidner", der 
kan forbindes med bilstandsningen. 

Men én observation fandt sted 
samme aften, kun få kilometer i luft¬ 
linie fra hvor bilen standsede. Et 
yngre par stod ved 19.20-tiden i køk¬ 
kenet på en gård. Kvinden stod med 
front mod vinduet, der vender ud 
mod gårdspladsen. Pludselig tænd¬ 
tes en lyskegle, der kom oppefra og 
lyste ned foran vinduet, ned på nogle 
fliser på gårdspladsen. 

Lyskeglen var stærkt afgrænset, 
ca. en meter i diameter, også på det 
område af fliserne, den ramte. Lys¬ 
keglen bevægede sig ikke, og efter 
ca. 5 sekunder gjorde hun vennen 
opmærksom på den. Han stod med 
ryggen til vinduet, men nåede at 
vende sig og se lyskeglen i ca. tre 
sekunder, inden den forsvandt. Va¬ 
righed i alt ca. 10 sekunder. 

Gårdspladsen er indrammet af 
høje træer, så parret udelukkede lys 
fra naboejendomme eller lignende. 
De var ikke udenfor. 

Det er selvfølgelig ikke muligt at 
forbinde denne sag med bilstands¬ 
ningen, da der er flere timer imel¬ 
lem dem, og størrelsen af lyskeglen 
er meget mindre - men det er selv¬ 
følgelig en interessant observation. 

Varighed 


Hvor lang tid varede nu hele sagen 
med bilstandsningen? I den oprinde¬ 
lige skrevne rapport angiver den 
unge mand, at det varede 30 sekun¬ 
der, måske længere. I forbindelse 
med interviewet blev han undervejs 
bedt om at angive varigheden på de 
enkelte faseraf hændelsen, og senere 
blev der foretaget såkaldte "blind¬ 
tests". 

Han blev bedt omat lukke øjnene 
og genkalde sig begivenheden, mens 
der blev taget tid. Uden at fortælle 
ham om resultatet, blev han igen bedt 
om at lukke øjnene - og så prøve at 
genopleve de enkelte faser, hver for 


sig. Resultatet af disse angivelser 
følger her: 


måde som lige før et tordenvejr - 
men meget fysisk. Og lige da lyset 
var tændt, mærkede han en slags 


Faserne 

Egen 

angivelse 

Blindtest 
m. faser 

Blindtest 
hele obs. 

1. fase: fra bilen 
opfører sig unormalt 
og til lyset tænder 

20 sek. 

15 sek. 

- 

2. fase: læner sig 
ud og til han lukker 
døren igen 

20 sek. 

11 sek. 

- 

3. fase: ruller ned 
kigger op og ud, og 
til lysstyrken falder 

10 sek. 

5 sek. 

■ 

4. fase: lysstyrken 
falder til laveste 
niveau, skiven 
bevæger sig frem og væk 

12 sek. 

11 sek. 


Tid i alt: 

62 sek. 

42 sek. 

41 sek. 


Det synes forbløffende, at de to 
blindtests er så tæt på hinanden. Det 
kan være rene tilfældigheder, men 
kan også tyde på en sikker tidsfor¬ 
nemmelse. Bemærk, at observatøren 
oprindelig angav godt 30 sekunder, 
og at hans mundtlige angivelser af 
de forskellige faser giver i alt godt 
ét minut. Det kunne synes rimeligt 
at antage, at varigheden af hele hæn¬ 
delsen ligger et sted mellem 30 og 
60 sekunder. 

Er det meget eller lidt? Prøv selv 
at tage tid - der kan ske meget på 
den tid, og man kan nå at se mange 
detaljer. 

Observatøren 


Den 24-årige mand bor i Aalborg, 
hvor han er sygepleje-studerende. 
Han kommer oprindeligt fra Vejle¬ 
området, hvor han i øvrigt har flere 
bekendte, der har beskæftiget sig 
med ufo-fænomenerne i fritiden. 
Han selv har hørt om ufo-observa¬ 
tioner, læst om det i aviser - ikke 
bøger - og set tv-udsendelser om em¬ 
net. Han har desuden set filmen 
"Nærkontakt af 3. grad". 

Han fremstår som en forundret og 
ærlig person, der ikke giver indtryk 
af at være andet end ganske almin¬ 
delig. 

Han har fortalt nærmere om sine 
tanker i forbindelse med oplevelsen. 
Han bed mærke i den mærkelige 
"trykkende" fornemmelse, lige in¬ 
den lyset blev tændt. Det var på en 


"behagelig" fornemmelse, som han 
aldrig før har oplevet. Han var 
bange, men alligevel følte han sig 
ikke "truet" på nogen måde. Han 
følte, at det ikke var noget, der ville 
ham ondt. 

Mens lyset var på, virkede det, 
som om "tiden stod stille" i det 
"rum", hvor lyset var. Der var sam¬ 
tidig utroligt stille, og det virkede 
imponerende og meget uforståeligt, 
at der ikke varden mindste lyd, trods 
det at den kæmpestore "maskine" 
svævede lige over ham. 

Han følte det også, som om han 
skulle "opad". I hvert fald forestil¬ 
lede han sig, at det kunne ske, men 
var ikke bange for det. Han håbede 
egentlig, at der var sket mere - at 
"nogen" eller "noget" ville komme 
og vise sig... Han ønskede at vide, 
hvad det var, og følte sig på en måde 
"draget" af skiven over ham. 

Mens lyset var tændt, mærkede 
han ikke nogen form for varme fra 
det intense lys. Tværtimod følte han 
en form for "kulde" (det var også 
køligt udenfor), som han kunne sam¬ 
menligne lidt med en fornemmelse 
fra sin praktik som sygeplejestude¬ 
rende. Han havde for nylig været i 
praktik på et sygehus i en afdeling 
med en såkaldt NMR-scanner (kraf¬ 
tigt magnetfelt). Dér mærker man, 
at kroppen ligesom registrerer noget 
usædvanligt. Faktisk forestillede han 
sig, at det kraftige lys var en form 
for "fotografering" af ham. 

Sagen er ikke færdig 


Det er ikke lykkedes for SUFOI at 
opspore andre vidner via lokale me¬ 
dier. Det har været inde i overvejel¬ 
serne at "stemme dørklokker" i om¬ 
rådet eller bruge landsdækkende 
medier for måske at finde en trafi¬ 
kant, som ikke er lokal, og som på 
afstand måske har bemærket lyset 
eller selve "skiven". 

Der mangler desuden en række 
svar på tekniske spørgsmål vedr. bi¬ 
len. Hvilken strømstyrke skal dertil 
for at aktivere digitaluret, og hvad 
skal der til for at få det til at vise 
88.88.88? Det er i det hele taget in¬ 


teressant at få klarlagt, hvilke fysi¬ 
ske forhold der kan få instrumen¬ 
terne til at opføre sig som beskre¬ 
vet. Konkret burde bilen være un¬ 
dersøgt af kvalificerede teknikere 
umiddelbart efter hændelsen. Men 
det var ikke muligt pga. den tid der 
gik, før SUFOI kom ind i sagen, og 
fordi det ville være en bekostelig 
affære. 

Vi mangler en rapport fra selve 
observationsstedet. Det har endnu 
ikke været muligt at arrangere en 
form for rekonstruktion af bilstands¬ 
ningen på selve stedet, hvor der kan 
foretages div. opmålinger af vejens 
bredde, skivens tilsyneladende stør¬ 


relse m.v. 

Desuden er der opstået en række 
spørgsmål under arbejdet med sa¬ 
gen, som kræver supplerende in¬ 
terviews med observatøren. Den 
unge mand har under hele forløbet 
stillet sig til rådighed for SUFOI, og 
det er kun det faktum, at rapport- 
optagerne skal bruge deres fritid, der 
forsinker en fuld klarlægning af sa¬ 
gen. 

UFO-Nyt's læsere vil blive ori¬ 
enteret, når der er afgørende nyt i 
sagen. 

□ 


Mikrobølger og biler 

En meget interessant detalje ved mange nærobservationer er den påvirkning, 
der sker på biler. Mark Rodeghier fra "Center for UFO Studies" (CUFOS) har 
set nærmere på nærobservationerne og analyseret 441 tilfælde, hvor "...bilen, 
lastbilen eller andre motorkøretøjer, som observatøren enten kørte eller var 
i nærheden af, blev påvirket af et ufo." 


Lygter, radioer og blinklys blev på¬ 
virket af ufoet. I ét tilfælde fortalte 
observatøren, at han følte en prik¬ 
kende fornemmelse, en usædvanlig 
varme, og at håret stod lige op i vej¬ 
ret. 

Rodeghier angiver en række mu¬ 
lige forklaringer på, hvorfor en for¬ 
brændingsmotor kan blive påvirket 
eller gå i stå: 

1. Modstanden i tændingsspolens 
sekundærvikling vokser. Det bety¬ 
der, at spændingen til tændrørene 
falder. 

2. Kondensatoren ved tændspo- 
len kan ikke lades op som følge af 
et kraftigt elektrostatisk felt omkring 
bilen. 

3. Et kraftigt magnetfelt mætter 
tændingsspolen, så spændingen til 
tændrørene falder. 

4. Et ukendt mekanisme forhin¬ 
drer benzinen i enten at nå frem til 
karburatoren eller forstøve. 

5. Modstanden i tændrørene vok¬ 
ser. Det betyder, at spændingen bli¬ 
ver for lav til at danne en gnist mel¬ 
lem elektroderne. 

6. Ionisering af luften forhindrer 
gnistdannelsen (her burde observa¬ 
tørerne også blive påvirket. Det er 
dog ikke rapporteret). 

7. Forbindelserne i bilens elektri¬ 
ske system bliver ødelagt af en eks¬ 
trem varme. 


Rodeghier kommer også ind på 
det eneste kendte, kontrollerede for¬ 
søg på at påvirke en bilmotor med 
elektromagnetisk energi: 

"Et forsøg, som Watts i England 
udførte, har stor interesse. Han op¬ 
dagede, at kun et vekslende magnet¬ 
felt, 50 Hz, kunne få motoren i test¬ 
bilen til at miste effekt. Et statisk 
magnetfelt påvirkede ikke motoren. 
Det inducerede felt fra den spole, der 
blev lagt oven på motoren, var på 
omkring 500 gauss. Eksperimentet 
viste, at det vekslende felt skabte 
nogle elektromagnetiske effekter." 

James McCampbell, ingeniør og 
specialist i ufoernes "fysik", har vist, 
hvordan en mikrobølgestråling ret¬ 
tet mod glødetråden i en bils forlygte 
vil få trådens modstand til at vokse. 
Når modstanden i glødetråden stiger, 
falder strømmen, og når modstanden 
når en vis størrelse, slukkes lyset. 

Den amerikanske regering har 
foretaget et forsøg med den samme 
teknologi på Los Alamos National 
Laboratory! 

Den 6. november 1989 omtalte 
Los Angeles Times et forslag, som 
videnskabsmændene hos Los Ala¬ 
mos havde sendt til Senates Efter¬ 
retningskomite. Meningen var at 
finde noget til "Buck Rogers" pro- 
jektet og bruge det i "Krigen mod 
narkoen". Det så ud som om, at Los 


Alamos folkene var ivrige i bestræ¬ 
belserne på at udvikle noget, som 
kunne gøre kampen mod narkoen 
mere effektiv. 

Efter at have omtalt nogle mere 
eller mindre vilde ideer slog Los 
Angeles Times fast: 

"Ifølge Los Alamos White Paper 
var det planen at gøre narko¬ 
smuglere eller terrorister ukamp¬ 
dygtige ved at bombardere deres 
køretøjer med mikrobølger eller gas. 
Selv i lave koncentrationer vil det 
rettet direkte mod en forbrændings¬ 
motor gøre, at køretøjet eller flyet 
mister fremdrift ." 

Brugen af gas siger os intet i den¬ 
ne sammenhæng, mens omtalen af 
mikrobølger virker meget bekendt. 

I et forsøg på at få flere detaljer 
skrev jeg til senator Bradley, med¬ 
lem af Senatets Efterretningskomite, 
og bad om en kopi af Los Alamos 
rapporten. Jeg oplyste titel, navnet 
på forfatterne, og den dato hvor 
Komiteen fik den fremlagt. 

Da der var gået forholdsvis lang 
tid, ringede en af senatorens hjæl¬ 
pere mig op og fortalte, at Senatets 
Efterretningskomite benægtede et¬ 
hvert kendskab til rapporten. Jeg 
blev bedt om at komme med flere 
oplysninger om dokumentet. Dem 
sendte jeg sammen med en kopi af 
avisartiklen. 


AF ROBERTJ. 
DURANT 

Ti uger senere sendte senatorens 
stab mig en pamflet, som blot var 
en meget beskåret version af rappor¬ 
ten og ikke indeholdt et eneste ord 
om mikrobølger endsige standsning 
af biler. 

Pamfletten, som var adresseret til 
Juridisk Komite, havde en helt an¬ 
den forfatter, var 25% kortere end 
den udgave, som Los Angeles Times 
havde bragt, og dateret otte måne¬ 
der senere end den "rigtige". 

Jeg bad endnu en gang senator 
Bradley skaffe mig en kopi af den 
"rigtige" rapport, selv om jeg ikke 
regnede med at få den. Det så ud som 
om, at senatoren af egen drift for¬ 
søgte at tie mig og min tilsynela¬ 
dende generende forespørgsel ihjel. 

Der er ingen tvivl om, at den "rig¬ 
tige" rapport omtaler, at mikrobøl¬ 
ger kan standse forbrændingsmoto¬ 
rer. Nu er jeg dog kommet i tvivl om, 
hvorvidt rapporten blev vist til en 
journalist ved en fejltagelse, eller om 
afsnittet om mikrobølger er meget 
følsomt. 

Det ser ud til, at forbindelsen 
mel lem Los Alamos White Paper om 
mikrobølgeteknologi og ufoer er 
mere end et tilfælde. 

Forsøgte forskere hos Los Ala¬ 
mos af kopiere ufoernes elektromag¬ 
netiske effekter? Havde de noget 
mere specifikt at gå efter, end det der 


er nævnt i Rodeghiers rapport? El¬ 
ler tyder alt dette blot på, at ufoer er 
jordisk isenkram "made in USA"? 

Oversættelse: Flemming 
O. Rasmussen 

Kommentar: 


Elektromagnetisk stråling, som også 
omfatter fx de ultra højfrekvente 
som mikrobølger, er i dag genstand 
for en omfattende forskning. Med 
den store udbredelse, som mobil¬ 
telefoner har fået, er problemerne 
omkring mikrobølger blevet større, 
end mange for få år siden troede. 
Dagspressen har bragt mange histo¬ 
rier om, at mobiltelefoner har sat 
Dankort-automater og DSBs signa¬ 
ler ud af drift. Der har også været 
skrækkampagner, der sagde, at lang 
tids brug af mobiltelefoner vil op¬ 
varme hjernen og stege den på sam¬ 
me måde, som når en steg bliver 
stegt i en mikrobølgeovn. 

Det sidste er der ikke enighed om. 
Eksperterne taler både for og imod. 
Men der er klare beviser på, at mi¬ 
krobølgestråling kan påvirke elek¬ 
tronik. Så er der kun ét at gøre, at 
afskærme det elektroniske udstyr, 
Dankort-automater, signaludstyr og 
computere, så det ikke bliver påvir¬ 
ket af mobiltelefoner og andre radio¬ 


sendere. 

Moderne elektronik er meget føl¬ 
som over for elektromagnetisk inter¬ 
ferens, EMI. Det er ikke tilfældet 
med de gamle radiorør. Af den grund 
brugte det tidligere Sovjetunionen 
radiorør i deres MIG-fly langt op i 
1980'erne. 

Det er netop her, forskningen 
sætter ind. For hvad vil der ske, hvis 
et lands infrastruktur i form af 
telefonlinier og højspændingsled¬ 
ninger bliver ødelagt af en kraftig 
mikrobølgestråling. Den behøver 
ikke at komme fra et ufo, men fra 
noget ganske jordisk som en 
A-bombe, der detonerer meget højt 
oppe i atmosfæren. Det kan ske uden 
anden ødelæggelse end netop te¬ 
lefonlinier og højspændingslednin¬ 
ger. 

Det kraftige magnetfelt fra den 
elektromagnetiske stråling, mikro¬ 
bølgerne, inducerer en strømstyrke, 
der er så kraftig, at ledninger, tele¬ 
fon og højspænding, brænder over. 
Rygterne siger, at netop det skete ved 
et uheld for en del år siden på dele 
af Hawaii. 

Det er ingen hemmelighed, at 
militærindustrien de seneste 10 år 
har brugt mange penge på at 
EMI-sikre deres udstyr. Det sker dog 
ikke af frygt for ufoer. 

□ 

Sponsorer søges 
til spændende 
projekt 

SUFOl søger sponsorer til et 
projekt, hvor vi udgiver en 
spændende ufo-plakat i et stort 
oplag. Både firmaer og privat¬ 
personer kan hjælpe os med 
dette projekt gennem sponso¬ 
rering, og du har to mulighe¬ 
der: 

• Hovedsponsor: Max. 2 
firmaer/personer å kr. 1.500. 
Logo/navn på plakat, 1/1 sides 
fri annonce i UFO-Nyt, 10 stk. 
gratis plakater mv. 

• Støttesponsor: Max. 5 fir¬ 
maer/personer å kr. 400. En¬ 
ten 1/4 sides fri annonce i 
UFO-Nyt eller frit abonne¬ 
ment på SUFOl Nyhedsbrev i 
1 1/2 år samt 5 stk. gratis pla¬ 
kater. 

Nærmere oplysninger ved 
henvendelse til: 

Per Andersen, Klingseyvej 28, 
2720Vanløse.Tlf.38 71 9664 

Observationer det 
seneste halvår 


Her følger et udpluk af de mest interessante danske 
i løbet af efteråret 1995. 


"Ufoet lyste mod os - og forsvandt 
ned i skoven" 


Søndag den 5.11.1995 var rapport¬ 
optager Asle Nielsen (AN) og Peter 
Nørgaard (PN) på ufo-jagt i Egtved- 
området, syd for Vejle. Vi skulle 
undersøge en spændende observa¬ 
tion, der var gjort fra en rideskole, 
hvor to skrækslagne 18-årige piger 
havde set et underligt lys på himlen. 

Observationen fandt sted fredag 
den 3.11.1995, hvor den ene af pi¬ 
gerne ringede til SUFOI’s Alarm¬ 
central. De to piger mente, at lyset 
havde bevæget sig hen over et skov¬ 
område, der ligger omkring en km 
fra rideskolen. Objektet havde der¬ 
efter bevæget sig ned i skoven og 
på et tidspunkt rettet lyset over mod 
dem, hvorefter det var gået ud. De 
kunne ikke høre nogen lyd i forbin¬ 
delse med lyset. Observationstids¬ 
punktet var ca. kl. 19.15. 

Samtidig med denne ufo-melding 
havde vi også fået at vide, at den ene 
piges forældre og lillebror havde set 
nogle mærkelige lys på himlen ind 
mod Vejle. 

Vi var således forberedte på at 
skulle høre om to forskellige obser¬ 
vationer, fra de i alt fire observatø¬ 
rer (den ene af pigerne fra ridesko¬ 
len, havde vi ikke kunnet få fat i). 

Vi måtte imidlertid revidere vo¬ 
res forestilling en anelse. Stuen i pi¬ 
gens hjem var nemlig omdannet til 
en hyggelig "kaffeklub" for flere 
naboer, og andre af vejens beboere 
stødte til. Der var flere slags kage, 
dampende kaffe og øl på bordet. Og 
vi - de to lidt mystiske rapport¬ 
optagere - var åbenbart udset til at 
blive dagens højdepunkt. 

Det viste sig hurtigt, at flere af 
de 8-10 naboer m.fl. også havde set 
de mærkelige lys i flere cirkler ind 
over Vejle. Alle ville fortælle om 
deres oplevelser, og snakken gik 
heftigt hen over bordet. "Nej, sådan 
så den da ikke ud, Hans" - og "lyset 
var da ikke rødt, det var da hvidt" 
...osv. 

Inden snakken løb løbsk, og vi 


mistede overblikket, måtte vi skære 
igennem og foreslog derfor, at AN 
talte med husets datter om hendes 
observation, som de andre jo ikke 
havde været med i. De to satte sig 
ud i køkkenet, mens jeg i stuen prø¬ 
vede at holde styr på de øvrige 4-5 
forskellige observationsberetninger, 
som dog tilsyneladende handlede 
om det samme fænomen. 

Et par dage efter bragte Vejle 
Amts Folkeblad vores efterlysning 
af vidner. Den resulterede i en sand 
telefonstorm vedr. lyset på himlen 
over Vejle. Yderligere 30 personer 
bosiddende rundt om Vejle by kon¬ 
taktede os om lysfænomenet. Der 
var meldinger fra fra bl.a. Traballe, 
Bredballe, Nørremarken, Lindved 
og Kærbølling. 

Dervartale om forskellige obser¬ 
vationstidspunkter, men alle fra fre¬ 
dag den 3.11.1995. En observatør 
fortalte: 

"Jeg var på vej ind i indkørslen 
ved mit hus på Nørremarken ved 
23.20-tiden, da jeg på himlen ser to 
runde lyscirkler, der er langt væk. 
Selv om det er sent, går jeg ind og 
kalder på naboen, da der stadig er 
tændt lys i stuen. Han går med ud, 
og vi står og ser på lysene, der rote¬ 
rer skiftevis den ene vej og så den 
anden vej. Vi står nok en halv times 
tid og kigger, mens vi diskuterer op¬ 
rindelsen af lyset. Af og til slog ly¬ 
set ud til siden. Der var ingen lys¬ 
ke gi er at se fra jorden. Vi kunne ikke 
finde en forklaring.” 

Bl.a. ved hjælp afde mange inte¬ 
resserede, der ringede til os, fik vi 
hurtigt bekræftet vores formodning 
om, at der var tale om et laserlys. 
Flere observatører var kørt i retning 
af lyset, og havde fulgt det helt ind 
til Dæmningen i Vejle midtby. Og 
forklaringen var, at der i forbindelse 
med åbningen af "Texas", et nyt 
spille- og underholdningscenter i 
Vejle centrum, var opstillet laserlys 
på toppen af bygningen. 

Den pågældende fredag aften 
havde der været flere små skyer i lav 
højde, hvilket var medvirkende til, 


observationer modtaget 


at lyskeglen ikke kunne ses, bare få 
km væk. Der var således tale om et 
klassisk eksempel på de mange la¬ 
serlys-observationer, som SUFOI 
har fået kendskab til i de senere år. 

Tilbage til den anden sag med de 
to observatører fra rideskolen. Da vi 
havde fået den ene piges forklaring, 
kørte vi ud på observationsstedet, 
hvor hun forklarede igen, og udpe¬ 
gede observationsretningen mv. Der 
var ikke noget i synsfeltet, der umid¬ 
delbart kunne give anledning til en 
forklaring. Men en kort overgang 
troede vi ellers, at vi havde fundet 
forklaringen, idet vi kørte ned i den 
skov, som pigen mente, at lyset var 
forsvundet ned i. Hvis vi der kunne 
finde noget interessant, der kunne 
kaste "lys" over sagen, så ville det 
være lidt som den berømte "nål i en 
høstak". 

Vi endte for enden af en skovvej 
foran en mindre gård, hvor vi rin¬ 
gede på. Nej, de havde ikke set no¬ 
get mærkeligt lys på observations¬ 
tidspunktet, men kvinden der luk¬ 
kede op, pegede så op på en kraftig 
halogen-lampe, som de netop for en 
uge siden havde fået sat op. En af 
den slags der tænder ved bevægelse 
inden for en søgers rækkevidde. Og 
straks så vi jo en mulig forklaring, 
for at det kunne være løsningen på 
lyset i skoven (Det kunne selvføl¬ 
gelig ikke også være forklaringen på 
det lys, som pigerne så på himlen, 
men her kunne så være noget andet). 

Sammen med pigen kørte AN i 
sin bil (med mobiltelefon) tilbage til 
rideskolen. Jeg blev på gården, hvor 
jeg fik lov til at låne en telefon. Da 
den aftalte tid var gået, og AN og 
pigen var på plads på observations¬ 
stedet, ringede jeg så op på mobil¬ 
telefonen. Først havde jeg selvføl¬ 
gelig sikret mig, at lampen på gårds¬ 
pladsen var tændt. Og nu var det så 
spændende, om de kunne se lyset fra 
lampen. Men desværre - de kunne 
ikke se lyset fra halogenlampen gen¬ 
nem skoven. 

Det efterfølgende undersøgelse 
inkluderede bl.a. en kontakt til Fly- 


AF PETER 
NØRGAARD 

vestation Vandel, der ligger ikke så 
langt fra observationsstedet. Vi fik 
oplyst, at der netop fredag den 
3.11.1995, først på aftenen, havde 
været en øvelse i området tæt ved 
skoven. Flere helikoptere havde i lav 
højde fløjet formationsflyvning ef¬ 
ter en nærmere bestemt rute. En del 
af tiden med søgelys tændt, og et par 
gange var de gået ned i terrænet. Vi 
kan ikke dokumentere, at det var 
lysene fra disse helikoptere, som de 
to hesteinteresserede piger så, men 
der er efter vores opfattelse en ret 
stor sandsynlighed for det. 

Ufo årsag til husrystelse? 


Amtsavisen i Randers skrev den 
2.11.1995 i en overskrift "Huset 
skælvede." Teksten fortsatte: 

"Jordrystelse i morges mellem 
Hadsund og Havndal." Ejeren af 
huset, Lone Mex, fortæller, at hun 
var oppe ved 5-tiden torsdag mor¬ 
gen, "da huset skælvede, porcelænet 
klirrede, og de små dråber på trold¬ 
grenen slingrede." 

Journalisten der skrev om hæn¬ 
delsen, havde ringet til Kort- og 
Matrikelstyrelsen, hvor Søren Greg¬ 
ersen (ekspert i danske jordrystelser) 
kunne berette, at der ikke havde 
været udslag på nogen af deres seis¬ 
mografer, heller ikke den tættest ved 
Hadsund, den der står ved Mønsted. 
(I Danmark kan der iøvrigt hvert år 
registreres 2-10 mindre jordryst¬ 
elser). Såvidt den første avisnotits, 
hvor der altså ikke stod et ord om 
ufoer. 

Men den 4.11.1995 fortsatte hi¬ 
storien, idet en læser fra det østlige 
Randers havde kontaktet Amts¬ 
avisen. Den kvindelige avisabonnent 
havde været oppe ved 5.30-tiden 


samme morgen, altså 25-30 minut¬ 
ter efter rystelsen ved Havndal, og 
så i sit vindue helt tilfældigt et blå¬ 
ligt lys. Det var nærmest ovalt og 
kom farende med stor hastighed hen 
over himlen. Læseren kunne ikke 
selv forklare synet, og da hun så 
omtalen af husrystelsen, satte hun 
altså selv disse to begivenheder i for¬ 
bindelse med hinanden. 

Der kom flere henvendelser til 
Amtsavisen, der den 7.11.1995 brag¬ 
te overskriften: "Flere så mystisk 
blåt lys." Yderligere tre kvinder 
havde uafhængigt af hinanden set 
den underlige lyseblå lyskugle be¬ 
væge sig med høj fart hen over him¬ 
len. 

Avisen kontaktede nu Flyvesta¬ 
tion Karup, der ikke kendte noget til 
lyskuglen. Amtsavisen henvendte 
sig også til SUFOI, hvor jeg fik lov 
til at kontakte de observatører, der 
havde henvendt sig til Amtsavisen. 
Jeg har talt med dem alle plus Lone 
Mex, der bor i huset, der rystede 
(hvilket det iøvrigt gjorde igen den 
8.11.95). 

Observationsberetningerne ledte 
ret hurtigt mine tanker hen på et me¬ 
teor. Via et opkald til Dansk Ildkugle 
Central ved Gotfred M. Kristensen, 
der via en penrecorder registrerer 
radiosignaler i det danske luftrum, 
fik jeg bekræftet, at der den 
2.11.1995, kl. 5.29 var et udslag på 
31 sekunder. 

Alt i alt er min konklusion der¬ 
for, at den blå lyskugle har været et 
meteor. Og der er således absolut 
ingen grund til at tro, at der var no¬ 
gen sammenhæng mellem det blå lys 
og den første husrystelse. Iøvrigt 
viste det sig jo også, at lyset var set 
kl. ca. 5.30, altså en halv time se¬ 
nere end husrystelsen. 


fif 


Som afslutning på sagen kunne 
Randers Amtsavis så den 16.11.1995 
skrive: "Mystisk blå ildkugle var nok 
meteor - mener Skandinavisk UFO 
Information". Hvad der så var den 
præcise årsag til de to husrystelser - 
ja, det svar ligger formentlig stadig 
godt gemt under den jyske muld. □ 


>(U)F©[] 


Velkommen 


Søndag den 17. marts 1996 blev 
SUFOIs halvårlige repræsentant¬ 
skabsmøde afholdt i København. 

På mødet blev Helen Lemvigh- 
Miiller, som for år tilbage samvit¬ 
tighedsfuldt bestyrede SUFOIs 
ekspedition, udnævnt til æres¬ 
medlem af foreningen. 

Repræsentantskabet fik også to 
nye medlemmer: Lars H. Ander¬ 
sen (Ringkøbing) og Lars Tho¬ 
mas (Valby). 

Lars H. Andersen er i øjeblik¬ 
ket SysOp på Vest BBS (tlf. 97 
32 50 36), hvor man kan komme 
i kontakt med SUFOI ad elektro¬ 
nisk vej og få adgang til det in¬ 
ternationale MUFONet. 

Lars Thomas er zoolog og 
Danmarks førende ekspert på 
mystiske dyr. Han er forfatter og 
en flittig skribent i UFO-Nyt, 
FACTS & Fænomener m.fl. og 
ved en masse om ufofænome- 
neme. 

Vi byder Lars H. Andersen og 
Lars Thomas velkommen i re¬ 
præsentantskabet. Ired. 


TIRSDAG 7 NOVEMBER 1995 


Flere så 

sener* kørte på arbejde 


Tre kvisider tre 
forskellige 
steder i 
Kroejyttafid 
undrer sig 

Af Fkmming & Arufoee 


HIMMELRUMMET 

RANDERS Tbradag rør- 
f*o ruefksna kkfcke» 5 «g 
klokken 6 har ir* kvinder - 
uafliarngjgt af hinanden - 
»v»r KroniylLa»d abmrvv- 
rot «» underlig hr**hlå ly*- 
kugie bevæge mg h«n «v*r 
himle« med høj fart. 

- Del gik «å hurtigt den 
ftø fod mod Kanden om 
kriing klokken 20 udmatter 
i *ek*. fortæller Hirgii Lau- 
nteea. Speatruo. Da ham 


kigged* Hun e« ekatra gane 
ud over markerne, men «4 
ikke mer* tål kuglen 

- Jog har ikke noget 
magen tål før, m komet var 
det ikke, for den bevmgede 
«g hen over håmJen og ikke 
nedad, alger boa 

Sejlede over hirnkfi 

- Ingeriia* Raatmuaen t 
Støvring ved Kander* var 
ude at lufte at«* bunde 
torsdag klokken halv «ek* 
og »plaved* det t«mw 

- R* lyeebiå kugle kem 
pludaelig aejknd* Hen over 
himlen. Det *å ud aom om. 
åen kom Hg* Hen øver vor*a 
tag of ville gå »ad på nabo- 
tmå mærk. Så var den væk 
igen, fortæller Hun. 

Inde i Rar.wkn* Har an 
Uredi« kvinde (navnet er 
•vigen bekendt) Uglede« 
torsdag ved halv aeka-tåden 
ore margenen eet et blåligt 


mystisk blåt lys 


Huset skælvede] 


In. J...2 Harvndal ag Hadrad tid- • 

1 ligt i mart«* «*» jmdryatek atj 


UfOfisgG 


f HUS*Y5?Ei$f?J 


Dm var ikke «* kraftig, at ml 
> dan evn«* fa- då 


ly» - naansaaet ovalt - kom¬ 
ma forende med »tor ha 
»lighed ov*r det øollåg* 
Randere. 

Hun kunne ddus forklare 
den flyvende genatand mm 
at »tjormakttd, en rakat «!- 
hr andet, mom bun kendte. 

ForfeAndcbc 
sied jordrystelse? 

Randarvkvmdan reagere¬ 


de, da bom tervdag kunne 
kræ »Arnte Åsnaan om Lo«* 
Max, der bar vad Havndal 


da en uforklarlig ryateb« i 
»*t boa vad iamåidna. 

»Hovet »lunlvade. paras* 
lasnal klirrede og «ta»- 
dråbar på m trotøegra® 
forklarede kun. 

Åviaon formgiv tøradag 
at få en naturlig forklaring 


Noget jordakadv Havde der 
ikke mnst i området Om 
amtete forklaring Sønm 
Gtageraan fra Koørt- «g nt- 
tråhalatfialeiin kuaa* giv*, 
var at der måak« bar vente* 
«t jordskred * undergrun¬ 
den. 

- Et blåt ly* aom beakrevet 
kander jeg ikke tål, aiger 
bptøn DP H«tø Flyva* 
•tatioa Karup. Ha« maner. 


at at. uforklarligt ty*«, der 
bøvatsger mg Hen over yardo- 
verladen, kan vwr* ruflefe- 
atener fire fly højt oppe, der 
ramme« af »ohm, Dermed 
kommer flyet til at virk« 
•on ot »lagi bræodgbu, der 
flytter lyæi Men fean me¬ 
ner dog ikke, at da* efcaåle 
kunne give at blåt ly* eean 

Avmcn kontaktede Skan- 
dinarviak tfj^mformetio« 
for at komme nasrmere m 
forklaring, osen Har var 
ku« m teåefiaoavarev at tale 
med. r^gifitdif uf ifvter md- 
»omkwr hlL otøervidumar 
om U.F.O.W - da aedantefi- 
cared* flyvende objekter på 
ttf ?crøo im 

Avieao vil de »aset* dage 
aøg* at få an forklaring på 
den myatiak* blå kugl« på 
bfodan. 

Trekant over Glostrup 


A 

A A 



A 


A 


Observatørens 
tegning af 
fænomenet set 
over Glostrup 
den 1. november 
1990 kl. 22.30. 


En torsdag aften efter en hyggelig 
omgang dart på pubben, gik Kent R. 
sammen med en kammerat hjem 
omkring kl. 22.30. Det var den 1. 
november 1990. Mens de gik på ve¬ 
jen, kikkede Kent op på himlen, som 
han havde for vane at gøre. Han fik 
da øje på fem lys, der hver især var 
som en lille vinkel. De fem lys var 
placeret med én forrest og to på hver 
side, så de dannede en trekant. 

Både Kent og kammeraten så 
fænomenet, og Kent mener, at han 
kunne fornemme en sort skygge 
imellem lysene. Sådan opfattede han 
det, for det var, som om objektet 
dækkede for stjernerne, efterhånden 
som det bevægede sig hen over him¬ 
len. Hele genstanden så ud til at være 
noget større end fuldmånen. 

Lysene kom først til syne i syd¬ 
vest, og fænomenet bevægede sig 
lige imod dem. Det passerede uden 
en lyd lige over hovederne på dem 
og fortsatte mod nordøst. Kent har 
ingen klar fornemmelse af, hvor højt 
oppe fænomenet var. Da det havde 
passeret dem, bevægede det sig hen 


over et nærliggende vaskeri. Til sidst 
vippede det opad, accelererede og 
forsvandt. 

Først i slutningen af 1995, efter 
en udsendelse i fjernsynet om ufoer, 


kontaktede Kent SUFOI. Det har 
ikke været muligt at opnå kontakt til 
kammeraten, og SUFOI står på bar 
bund med hensyn til, hvad dette fæ¬ 
nomen kan være. !pa □ 


Bilstop ved Odense 

En husmor fortæller 


"Min mand og jeg kom kørende ad 
Krogslundsvej og skulle til Næsby, 
da bilen gik i stå nede ved det lille 
gule hus. Det var klokken 18.15 lør¬ 
dag den 10. oktober 1980, og vejret 
var tusmørkt med småregn. 

Min mand gik ud og hældte ben¬ 
zin på bilen fra en dunk, men kunne 
ikke forstå det, da vi havde tanket 
op om eftermiddagen. 

Mens han var uden for bilen, så 
han to stjerner langt ude på himlen 
ud over Lindøværftet, men ellers 
ikke noget usædvanligt. 

Han kunne ikke forstå, at han 
kunne se stjerner, når det var over¬ 
skyet med regnvejr. 

Da han kom ind i bilen igen. 


kunne den stadigvæk ikke starte. 
Pludselig så vi et meget stort, ovalt, 
lysende objekt henne over bondegår¬ 
dens lade. Afstanden derhen var ca. 
100 meter, og størrelsen var som en 
halv bus. Det var flammende gult og 
rødt som en brændende tændstik. 

Vi ved ikke, hvor længe vi holdt 
der. Vi kunne ikke komme nogen 
steder. 

Med ét kom der to sorte "huller" 
til syne i den ene ende af objektet, 
og to store ildflammer kom ud af 
hullerne med et blændende rødt, gult 
og blåligt lys. Vi har aldrig set no¬ 
get så spændende. 

Ikke en lyd kom fra det, mens det 
fløj, og det fløj i samme retning, som 


flammerne gik ud af "hullerne", hvil¬ 
ket undrede os. 

Det forsvandt meget hurtigt. Bag¬ 
efter startede bilen normalt, og vi 
kørte videre. Uha, uha det glemmer 
jeg aldrig." 

De to stjerner blev herset i sam¬ 
me retning, som ufoet blev set i, 
nemlig mod nord. Stjernerne kunne 
dog nemt være landingslysene på et 
fly, som lægger an til landing ved 
Odense lufthavn, hvor de oftest 
kommer ind fra nord og dermed ly¬ 
ser mod syd med landingslysene. 

□ 

Erling Hegelund 

SUFOI & Pressen 


Sejr ved Pressenævnet 



Efter TV2 Reportageholdets udsendelse om ufoer sidste efterår indgav SUFOI 
en række klager til Pressenævnet over udsendelsens tilbliven og markeds¬ 
føring. Pressenævnet gav SUFOI medhold i klagen over redigeringen. 


AF PER 
ANDERSEN 



SUFOI klagede til pressenævnet 
over TV2's udsendelse om ufoer 
sendt den 18. oktober 1995. Indven¬ 
dingerne gik på, at vi var utilfredse 
med markedsføringen af udsendel¬ 
sen som en "ufo-krig". For det før¬ 
ste var SUFOI aldrig blevet oriente¬ 
ret om, at det var dét, udsendelsen 
skulle bruges til, og for det andet 
eksisterer den såkaldte krig slet ikke. 
Derudover klagede vi over grov ma¬ 
nipulation med interviewet med 
SUFOI. 

Sidstnævnte klage fik SUFOI 
medhold i, idet pressenævnet af¬ 
sagde følgende kendelse: 

Kendelse fra Pressenævnet 


Den 18. oktober 1995 bragte TV2 
udsendelsen " UF O-krigen". 

1 udsendelsen blev blandt andet 
bragt en række udtalelser af Per 
Andersen, som er formand for for¬ 
eningen "Skandinavisk UFO Infor¬ 
mation". Per Andersen har siden 
klaget til Pressenævnet over den 
måde, hvorpå hans udtalelser blev 
brugt. Han finder, at den er i strid 
med god presseskik. 

Pressenævnet giver Per Andersen 
medhold i, at redigeringen og sam¬ 
menklipningen af udsendelsen giver 
et fordrejet indtryk af indholdet i en 


række af hans udtalelser. Presse¬ 
nævnet udtaler derfor sin kritik af 
TV2's handlemåde. 

København,den 25. januar 1996. 
Axel Kierkegaard, Hans Dam, Kate 
Bluhme og Preben Sørensen. 

Kommentar 


SUFOI er selvfølgelig særdeles til¬ 
freds med denne kendelse. Allige¬ 
vel rejser den et meget interessant 
etisk spørgsmål, der drejer sig om 
sammenklipning af brudstykker af to 
forskellige svar på to forskellige 
spørgsmål til en enkelt ny sætning. 
Moderne computer-teknologi gør i 
dag den slags muligt, uden at seeren 
opdager manipulationen overhove¬ 
det. 

Hvis det foregik på skrift, ville 
det fx svare til at tage sætningen: 
"Jeg tror, at mennesker en dag vil 
bosætte sig på Månen, men der vil 
kun være tale om en ganske lille 
gruppe", og sætningen "Der vil vise 
sig stresssymptomer i befolkningen, 
hvis der stuves mange mennesker 
sammen på et lille område", og sætte 
dem sammen til en ny sætning: "Jeg 
tror, at mennesker en dag vil bosætte 
sig på månen, men der vil vise sig 
stressymptomer i befolkningen." 

Når det ses på skrift, vil de fleste 


Video Video Video Video Video 

Shirley MacLaine s filmatiserede selvbiografi: 

På Dybt Vand 


sige "citatfusk". Eller endda, at der 
er tale om bevidst forfalskning af 
virkeligheden. Det er derfor højst 
foruroligende, at TV2 med direktør 
Jørgen Flindt Pedersen i spidsen fin¬ 
der ovennævnte form for citatma¬ 
nipulation i orden, når bare menin¬ 
gen ikke ændres væsentligt. Denne 
filosofi kendes også som: "det er i 
orden at lyve, så længe det ikke bli¬ 
ver opdaget"! 

Nu er der ingen tvivl om, at tv- 
mediet nødvendigvis må redigere 
optagelserne af et interview. Man må 
tage stykker ud og springe andre 
over. Men når TV2 forsvarer den 
nævnte klippeteknik, forsvarer man 
konstruktionen af en kunstig sæt¬ 
ning, der aldrig har været udtalt. Den 
eksisterer alene i computerens hu¬ 
kommelse. 

Hvad bliver det næste? Vil Jør¬ 
gen Flindt Pedersen også forsvare 
billedmanipulation, fx med indsæt¬ 
telse af en ekstra person i et billede 
- når bare helheden er nogenlunde 
den samme? 

At specielt TV2 må stå for skud 
er ikke helt tilfældigt. TV2 er det 
medie, deri 1994 suverænt havde de 
fleste kendelser imod sig hvad an¬ 
går presseetik. Faktisk dobbelt så 
mange kendelser som Ekstra Bladet 
på andenpladsen! Q 



Nu kan du til rekordlav pris købe den næsten fire timer lange filmatisering af Shirley MacLaine's ekstraordi¬ 
nære oplevelser, blandt andet af ufoer i Sydamerika. Da disse film blev vist på tv, havde de et meget stort 
seertal. Og ikke uden grund: Filmen om og med den kendte og elskede skuespiller var både en varm og 
uhyggelig spændende skildring af hendes kontakt til den alternative verden. Hvordan hun søgte efter menin¬ 
gen med sit liv. Og hvordan hun havde kontakt med ufoer i Peru. Nu kan du se eller gense denne spændende 
film på video. 


Dokumentarfilm med Shirley MacLaine, Charles Dance og John Heard. To kassetter med i alt 230 minutter. 


Købspris KUN kr. 190 incl. forsendelse. 

Bestilling: Giro 9 11 77 25, SUFOI, Postboks 6, 2820 Gentofte. 

Flyhændelse omgærdet 

af mystik 

"Det" fløj forbi lydløst i løbet af sekunder. "Det" var oplyst af hvide lys som 
et juletræ. "Det" var tæt ved British Airways Boeing 737 fly under indflyvning 
til lufthavnen i Manchester. Og nu siger en officiel rapport, at man ikke ved, 
hvad det var. 



Kaptajn Roger Wills og andenpilot 
Mark Stuart var ved at gøre klar til 
landing i Manchester. British Air¬ 
ways flyet på rute 5061 var på vej 
tilbage fra Milano, da et objekt fløj 
tæt forbi dem. 

Klokken var 18.48, da flyet be¬ 
fandt sig i en højde af 1200 meter 
over bjergkæden Penninerne. Det 
holdt en hastighed på 370 km/t, og 
der var god vind. 

Pludselig fik både kaptajn og 
andenpilot øje på et mørkt objekt, 
der med mange lys kom flyvende 
skråt oppefra. Det varede kun et par 
sekunder, så var objektet væk igen. 
Andenpiloten dukkede sig instink¬ 
tivt for ikke at få det i hovedet! 

De kontaktede straks kontroltår¬ 
net i lufthavnen i Manchester for at 
høre, om man havde set det på ra¬ 
dar: 

Pilot: "Vi så netop noget flyve 
forbi til højre for os - det gik utro¬ 
ligt hurtigt." 

Lufthavn: "Der er intet på rada¬ 
ren. Var det et fly?" 

Pilot: "Det havde lys og forsvandt 
langs styrbords side meget hurtigt." 

Lufthavn: "Oven over jer?" 

Pilot: "Noget over os, ja." 

Lufthavn: "Hold øjnene åb¬ 
ne...jeg kan ikke se noget [på rada¬ 
ren ] i øjeblikket, så det må have pas¬ 
seret meget hurtigt eller være gået 
ned meget hurtigt efter at have pas¬ 
seret jer." 

Flight 5061 landede derefter sik¬ 
kert med 60 intetanende passagerer. 

Ingen forklaring 


Hændelsen fandt sted den 6. januar 
1995. Igennem et helt år arbejdede 
en gruppe hos Joint Airmiss Wor- 
king Group, som er en del af Civil 
Aviation Authority (CAA), med at 
finde en forklaring på observationen. 
Arbejdsgruppen bestod af både ci¬ 
vile og militære flyeksperter. 

I januar i år kunne gruppen så 
offentliggøre resultatet af undersø¬ 


gelserne: Man kunne ikke 
finde en forklaring! 

Andenpilot Mark Stu¬ 
art beskriver objektet som 
mørkt og kile-formet. 

Det er udelukket, siger 
rapporten, at der kan være 
tale om et ultralet fly eller 
en drageflyver, hvad for¬ 
men ellers kunne tyde på. 

Men den stærke vind og 
den nærliggende stærkt 
trafikerede flyrute udeluk¬ 
ker disse muligheder. Hel¬ 
ler ikke militære aktivite¬ 
ter ser ud til at være for¬ 
klaringen - det ville næppe 
have forbigået de mange radarers 
opmærksomhed. 

Den engelske forskningsleder for 
ufo-gruppen BUFORA, Phillip 
Mantie, er positivt overrasket over 
undersøgelsens resultat. 

"Rapporten er bemærkelsesvær¬ 
dig objektiv," udtalte han efter of¬ 
fentliggørelsen. Han mener, at ob¬ 
servationen er typisk for området 
omkring Penninerne, hvor der tit er 
blevet set lignende objekter. Man 
taler ligefrem om "det lydløse Vul- 
can", idet objekterne ligner det 
gamle, engelske bombefly Vulcan. 


Piloterne blev rost for at melde 
hændelsen. Det er ikke altid tilfæl¬ 
det, når flybesætninger har usædvan¬ 
lige oplevelser. Men måske fortrød 
kaptajnen sin åbenmundethed. Det 
siges, at han efter observationen er 
blevet rigtig godt mobbet af sine 
kolleger. □ 

Kilde: 

UFO Aktuellt, nr. 1, 1996 
Daily Mail, 3. februar 1996 
International UFO Reporter, nr. 1, 
1996 


Fly på kollisionskurs 

Det forlyder, at flight 573 fra America West Airlines den 3. marts var 
tæt på at kollidere med et ukendt fænomen. Flyet var på vej fra Dallas 
til Phoenix, da det kom meget tæt på et meget stort, trekantet objekt 
over New Mexico i den sædvanlige flyvehøjde på omkring 10 km. 
Det ukendte objekt blev ikke set på flyvelederens radar, men mulig¬ 
vis blev et signal opfanget af NORAD. 

Kilde: Steve Jones, MUFONet !pa 


Engelsk oversætter 

SUFOl søger en oversætter fra dansk til engelsk. Et godt, skriftligt 
engelsk er nødvendigt. Henvendelse: Per Andersen, Klingseyvej 28, 
2720 Vanløse. 

Fra 15. maj 1996 til 15. august 


De lyse nætter: De lyse nætter an¬ 
gives i Almanakken til at begynde 
søndag den 5. maj og slutte onsdag 
den 7. august. 

De lyse nætter betegner egentlig 
den periode af året, hvor Solen ikke 
kommer under 18 grader under ho¬ 
risonten. Perioden fra Solen går ned, 
til den er 6 grader under horisonten, 
kaldes "borgerligt tusmørke". Perio¬ 
den fra Solen er 6 grader under ho¬ 
risonten, til den er 12 grader under, 
kaldes for "nautisk tusmørke", mens 
12-18 grader under horisonten kal¬ 
des "astronomisk tusmørke". 

Merkur: Merkur synes at be¬ 
væge sig fra den ene side af Solen 
til den anden. Planeten er forholds¬ 
vis lysstærk, men pga. positionen tæt 
ved Solen er den ofte svær at iagt¬ 
tage. Der gives dog muligheder, når 
Merkur befinder sig i de to punkter 
i sin bane, hvor den, set fra Jorden, 
er længst væk fra Solen. 

Når Merkur befinder sig i disse 
yderpunkter, kan den iagttages som 
en klar, lidt gulligt lysende planet tæt 
på horisonten. I dagene omkring den 
10. juni findes en sådan lejlighed. 
Der kan Merkur nemlig ses tæt på 
den østlige horisont omkring 45 min. 
før Solens opgang. 

Venus: Venus lyser meget klart, 
og har i vinter- og forårsmånederne 
prydet den vestlige aften- og natte¬ 
himmel med sit klare hvide lys. På 
enkelte frostklare nætter i løbet af 


vinteren har det været muligt at iagt¬ 
tage et sjældent fænomen; nemlig at 
terrængenstande kaster skygge - kun 
ved lyset fra planeten Venus. 

Men fra begyndelsen af juni er 
det slut. Da kommer Venus for tæt 
på Solen, til at den kan ses mere. 
Men fra begyndelsen af juli og frem¬ 
efter ses Venus atter klart lysende på 
morgenhimlen, hvor den står tidli¬ 
gere og tidligere op. 

Mars: Mars kommer ikke i op¬ 
position til Solen i 1996, men kan 
iagttages fra begyndelsen af august, 
hvor den står op omkring3y time før 
Solen. Mars lyser da svagt rødligt 
og kan findes i stjernebilledet Tvil¬ 
lingerne. 

Jupiter: Jupiter lyser meget klart 
i dens oppositionsfaser. Jupiter kan 
allerede nu ses sent på natten, hvor 
den står op nogle timer før Solen. 
Jupiter er i opposition til Solen den 
4. juli og kan ses hele natten. Jupi¬ 
ter vil være at finde i stjernebilledet 
Skytten. 

Saturn: Saturn kommer i oppo¬ 
sition til Solen den 26. september. 
Saturn vil allerede fra midten af maj 
kunne ses som morgenstjerne, hvor 
den står tidligere og tidligere op, 
således at den til oppositionen kan 
ses hele natten. 

TSS: TSS er navnet på den for¬ 
søgssatellit, som gik tabt under for¬ 
rige rumfærgetur, hvor kablet dertil 
knækkede. TSS-satellitten har NO- 


RAD nummeret: 23805 og det in¬ 
ternationale nummer 96012B. 

TSS-satellitten skulle anvendes 
til en forsøgsrække, som skulle un¬ 
dersøge alternative opsendelses¬ 
former. Bl.a. skulle forsøget efter¬ 
vise, at det er muligt at sende en sa¬ 
tellit op i en højere bane ved at træk¬ 
ke den i et kabel efter rumfærgen. 
Desuden skulleder udføres forskel¬ 
lige forsøg med induktionsstrømme 
i selve kablet. Teoretisk set kan man 
nemlig udvinde strøm ved at lade et 
kilometerlangt kabel hænge ned fra sa¬ 
tellitten. 

Kablet bevæger sig igennem Jor¬ 
dens magnetfelt, hvorved der indu¬ 
ceres en ganske betydelig spænding. 
Dette er dog ikke ganske uden om¬ 
kostninger, idet satellittens bane¬ 
højde samtidigt mindskes. 

Under selve forsøgene, inden kab¬ 
let var helt strakt, knækkede det el¬ 
lers meget solide kabel, og forsøget 
måtte naturligvis afbrydes. Turen var 
dog ikke helt spildt, for inden uhel¬ 
det med kablet var der allerede ble¬ 
vet indsamlet mange forsøgsdata, 
som i det store og hele passer meget 
godt med teorierne. 

Videre information om dette og 
andre NASA-forsøg kan findes på 
NASA's nyhedssider på Internettet: 
NASA Spacelink: 
http://spacelink.nsfc.nasa.gov 
Oigsysop code 513: 
http://oigsysop.atsc.allied.com □ 


Meteorit fra Mars 



Videnskabsmænd har fundet den 
hidtil ældste meteorit fra Mars. Den 
blev fundet i Antarktis af viden¬ 
skabsmænd fra universitetet i 
Manchester, England, og det ameri¬ 
kanske naturhistoriske museum. 
Meteoritten blev navngivet Allan 
Hilis 84001. 


Det er sjældent at finde meteo¬ 
ritter fra Mars, og det specielle ved 
dette nye stykke er, at det er 4 milli¬ 
arder år gammelt. Dermed er det 
langt ældre end andre stykker, man 
har fundet. Livet på Jorden menes 
at være opstået på omtrent samme 
tidspunkt. Fundet har derfor pustet 


nyt liv i debatten om, hvorvidt ki¬ 
men til Jordens liv måske er kom¬ 
met fra rummet via en meteorit. □ 


Kilde: AUFORA News Update, 
9. marts 1996 !pa 

Det vrimler med 
planeter 


Efter årtier, hvor forskere har ledt efter beviser for 
stjerner i universet, er gennembruddet nu kommet, 
derude. Er det næste trin at opfange radiosignaler 


Videnskaben har gang på gang vist, at 
nye opdagelser og opfindelser "klum¬ 
persammen i tiden". Når først der går 
hul på et område eller et problem, 
kommer gennembruddet pludselig 
alle steder fra på én gang. Mange 
forskere finder på stort set samme 
tidspunkt de samme, epokegørende 
ting. 

Dette er nu også sket med spørgs¬ 
målet om planeter omkring andre 
stjerner end Solen. I årtier har astro¬ 
nomer antaget, at planeter måtte 
være en ret almindelig ting, men det 
har knebet med beviser på dette. 

I løbet af 1995 og i år til dato er 
der blevet lokaliseret mindst fem 
forskellige planeter om lige så man¬ 
ge stjerner. 

Begejstring over fund 


Der var 800 tilhørere i auditoriet, da 


den amerikanske astronom Geoffrey 
Marcy holdt møde tæt ved Pal o Alto 
i Californien den 9. februar i år. De 
klappede alle, da Marcy annonce¬ 
rede fundet af endnu en planet uden 
for vort eget solsystem. Den befin¬ 
der sig i en bane omkring stjernen 
HD 114762 i vores Mælkevej. 

Opdagelsen viser, at de tidligere 
fund af planeter om andre stjerner 
ikke er helt tilfældige. Marcy havde 
allerede tidligere fundet to andre pla¬ 
neter i vores galakse. 

Samtidig har billeder fra rum¬ 
teleskopet vist, at der sandsynligvis 
findes en planet omkring stjernen 
Beta Pictoris. Chris Burrows analy¬ 
serede en serie billeder og fandt et 
bestemt mønster i en Støvring om 
stjernen. Mønsteret kan bedst forkla¬ 
res som en planet, der er på størrelse 
med planeten Jupiter og cirkler om 
Beta Pictoris i en afstand svarende 


planeter rundt om andre 
Det vrimler med planeter 
fra andre intelligenser? 

til mellem Jordens afstand og Plu¬ 
tos afstand fra voregen Sol. 

Stjernen Beta Pictoris er 50 lysår 
fra Jorden. Den bliver betragtet som 
en ældre, moden stjerne, der er en 
smule varmere end vores Sol. Det 
specielle ved netop denne opdagelse 
er, at der ikke alene befinder sig en 
planet om stjernen, men de astrono¬ 
miske data tyder endog på, at der er 
et helt planetsystem om Beta Pictoris 
- ligesom planeterne om Solen. 

Er næste skridt intelligent liv? 


Disse opdagelser føjer sig til listen 
over planeter, der blev lokaliseret 
sidste år. Det var blandt andet pla¬ 
neter om stjernerne Gliese 229, Pe¬ 
gasus 51 og Virginis 70-. 

De mange planeter har fornyet 
diskussionerne om at opfange intel- 

væ 

ligente radiosignaler fra rummet. 
Faktisk har man fundet en række 
mystiske signaler fra netop Virginis 
70, som, man nu ved, ligner vores 
egen sol med planeter. Astronom¬ 
erne ved Berkely universitetet i Ca¬ 
lifornien siger, at de ikke kan for¬ 
klare de gentagne mønstre, der var i 
radiosignalerne. De vil derfor starte 
en ny eftersøgning efter signaler fra 
området senere i år. 

Andre astronomer maner dog til 
at slå koldt vand i blodet. Der er kun 
en meget ringe chance for, at signa¬ 
lerne fra Virginis 70 kommer fra en 
intelligent civilisation. Professor 
Frank Drake udtalte, at "vi vil ikke 
være i tvivl, når vi modtager det rig¬ 
tige signal. Men jeg tror, at vi vil 
finde et intelligent signal før år 
2000 ." 

På et møde i Baltimore i februar 


samledes repræsentanter fra en 
række SETI-projekter (SETI = Sø¬ 
gen efter udenjordisk intelligens). 
De var enige om, at der nu vil være 
endnu større chance for at finde in¬ 
telligent liv andre steder i universet, 
ikke mindst fordi de fundne plane¬ 
ter vil gøre det nemmere at skaffe 
penge til SETI-forskningen. 

Indtil nu er det mest spændende 
signal måske det, man fandt i 1977 
med et radioteleskop i Ohio, USA. 
Det blev kaldt "Wow" signalet, an¬ 
giveligt efter det udbrud, som astro¬ 
nomen kom med, da han fandt det. 
Desværre varede signalet kun i et 
minut, og på trods af gentagen sø¬ 
gen i mange år, er signalet aldrig 
blevet fundet igen eller gentaget. 

Det skyldes måske, at de intelli¬ 
gente naboer fortrød udsendelsen af 
deres signaler. Nogle eksperter stil¬ 


ler nemlig spørgsmålstegn ved det 
fornuftige i overhovedet at udsende 
signaler til universet. Professor Ro¬ 
bert Rood fra Harvard siger, at "ci¬ 
vilisationer, der blæser deres eksi¬ 
stens ud i universet med et radiofyr, 
kan ende som nogle tidlige menne¬ 
sker, der klatrede ned fra træerne og 
kaldte 'misse, misse' til en aggressiv 
tiger!" □ 

Kilder: 

ISCNI News, 15.9 
Electronic Telegraph, 

12. februar 1996 

Financial Times, 12. februar 1996 
Space Telescope Science Insti- 
tute, press release STScI 
PR96-02 
Vancouver Sun, 

13. februar 1996 


Har du en PC? - så se her! 

PC-brugere kan tegne abonnement på SUFOI Disketteservice. Så modtager du med det samme 
en startdiskette med alle tekster fra UFO-Nyt 1994 og 1995, nyheder fra SUFOI udgivet i hele 
1995 samt digitale billeder, blandt andet det kontroversielle ansigt på Mars. 

Du modtager desuden fire gange om året - omkring 1 måned før udgivelsen af hvert nummer af 
UFO-Nyt - en diskette med en række spændende tekster og programmer. 

I 1996 vil du bl.a. modtage: 

• Digitale, indskannede ufo-fotos 

• Meget flotte astronomiske billeder 

• Hundredvis og hundredvis af sider om ufoer fra netverdenen 

• Spændende astronomiprogrammer 

• Tekster fra UFO-Nyt og SUFOI's interne blad 

• Oversigter over danske observationer 

• ... og meget mere 
Alt dette bestilles for hele 1996 ved at indbetale kr. 155 på giro 9 11 77 25 
(SUFOI, Postboks 6, 2820 Gentofte) 

V___/ 



Kom til foredrag i Vanløse 


Nu får du mulighed for at høre spændende nyt om ufoer. Kom til SUFOI’s offentlige 
foredragsaften i Medborgerhuset Lindersvold i Vanløse den 6. juni kl. 19.30-22.30 


Aftenen vil byde på foredrag om: 

• De nyeste danske ufo-observationer 

• Hør om sommerens korncirkel på Lolland-Falster - 
og se selv et stykke mark med det bøjede korn! 

• Sidste nyt om den kontroversielle film, der siges at vise 
obduktionen af en ufonaut 

• Debat og meget mere... 



Det foregår i: Medborgerhuset Lindersvold, Jyllingevej 77, 2720 Vanløse (krydset Jyllingevej/Ålekistevej) 

Entre kr. 20 

Kaffe serveres. 01, vand mv. kan købes i Medborgerhuset. Ingen tilmelding nødvendig, men yderligere op¬ 
lysninger kan fås hos: Per Andersen, tlf. 38 71 96 64. 

Begrav så det lig 



Debatten fortsætter om den kontroversielle video, der påstås at vise 
obduktionen af en ufonaut i 1947. Men alle nye oplysninger peger kun i én 
retning: Filmen er et fupnummer! 


SUFOI har hele tiden hævdet, at 
nøglen til sandheden om den mysti¬ 
ske film med obduktionen af et til¬ 
syneladende fremmed væsen ligger 
hos den anonyme kameramand. Det 
mest overbevisende argument er 
derfor fremkommet gennem fransk 
tv, hvor stationen TF1 i oktober sid¬ 
ste år fremkom med afslørende de¬ 
taljer i sagen. Disse var kort nævnt i 
UFO-Nyt 1996, nummer 1, men nu 
foreligger der flere detaljer. 

Baggrunden for afsløringen var 
det faktum, at filmens køber og ejer 
Ray Santilli hele tiden har påstået, 
at han købte obduktionsfilmen af 
den originale kameramand, og at han 
fra samme mand købte nogle gamle 
film med Elvis Presley. Fx skrev 
Santilli i juli 1995 til James Easton: 

"Jeg har tilbragt nogen tid med 
kameramanden og har nu en komplet 
og detaljeret beretning fra ham." 

Santilli har desuden ladet sive, at 


kameramandens navn var Jack Bar¬ 
nett eller Jack Barrett. 

TF1 studievært Jacques Pradel 
lod derfor en bombe springe i sit 
program den 23. oktober 1995 ved 
at introducere amerikaneren Bill 
Randle. Bill Randle påstår, at han i 
1993 solgte Santilli de omtalte film 
med Elvis Presley. At der er tale om 
de "rigtige" film, fremgår af detal¬ 
jerne omkring filmens indhold, som 
Santilli tidligere har gjort rede for. 
Til gengæld kender Bill Randle ikke 
noget til en obduktionsvideo (til for¬ 
skel fra, hvad vi anførte i sidste num¬ 
mer af UFO-Nyt). 

Den mest forbløffende detalje er 
dog, at Bill Randle faktisk ikke var 
fotografen til Elvis-filmen. Det var 
i stedet en free-lance fotograf, som 
Randle havde hyret. Navnet på den¬ 
ne? Jack Barnett, såmænd! Denne 
Jack Barnett eksisterer i virkelighe¬ 
den, men han var for det første ikke 


kameramand i det amerikanske mi¬ 
litær, og fordet andet døde han alle¬ 
rede i 1967. Men nu ved vi, hvor Ray 
Santilli havde dette navn fra - og 
Santilli kan jo umuligt have inter¬ 
viewet Barnett (Ray Santilli har 
trods alt ikke påstået, at interviewet 
skete til det hinsides!). 

Santilli skifter historie - igen 


Ray Santilli kunne i udsendelsen 
(hvorhan blev video-interviewet fra 
London) have påstået, at den nye 
mand på scenen, Bill Randle, løj. 
Det gjorde Santilli ikke - han æn¬ 
drede bare endnu en gang på hele 
historien. 

Santillis første kommentar var, at 
"jeg er glad for, at I har fundet Bill 
Randle...". Hvis Santilli var så glad 
for dette, kunne han vel for måne¬ 
der siden have oplyst Randles iden¬ 
titet. 


Nyt blad Nyt blad Nyt blad Nyt blad 


SUFOI Nyhedsbrev 

Kunne du tænke dig at følge mere med i ufo-debatten, SUFOI, pressens behandling af emnet 
og de nyeste observationer i Danmark? - Så har vi et helt nyt blad til dig: SUFOI Nyhedsbrev! 
Seks gange om året vil SUFOI udgive nyhedsbladet, der som et supplement til UFO-Nyt giver 
dig: 

• Lister over de nyeste danske observationer 

• Nyt fra lokale SUFOI grupper over hele landet 

• SUFOI's aktiviteter for medlemmer 

• Mediernes behandling af ufoer 

• Afholdte foredrag 

• Debat 

• Kopier af presseklip fra den danske presse om ufoer 

• Og meget, meget mere 

Bladet vil fokusere på medlemsaktiviteteme i SUFOI og retter sig specielt til de læsere, der 
ønsker mere stof om de nævnte områder. Det vil have varierende sidetal, men typisk fra 30 til 
40 sider pr. nummer. Udgives i alle ulige måneder. 

Special-tilbud: Vi tilbyder dig resten af 1996 og hele 1997 til prisen for ét år, kr. 120,00. Du får 
altså 1/2 år gratis. 


Bestilling: Indbetal kr. 120,00 på giro 9 11 77 25, SUFOI, Postboks 6, 2820 Gentofte eller pr. 
check til samme adresse. Skriv ''Nyhedsbrev” på modtagerdelen. Det er en forudsætning, at du 
har abonnement på UFO-Nyt. 

Oberstløjtnant Dan McGovern kort 
før sin pensionering i oktober 1961 
på Vandenberg AFB, hvor han var 
leder af "photographic squadron". 

Indicierne hober sig op 


Allerede inden afsløringen på TF1 
var der konstateret flere, nye uover¬ 
ensstemmelser i kameramandens 
historie. For eksempel fremgår det 
af hans historie, at da han ankom til 
det nedstyrtede fartøj, filmede han 
soldaterne, der nærmede sig fartø¬ 
jet, og væsenerne lå på jorden og 
skreg. 

Men kameramanden var statione¬ 
ret i Washington DC og blev ifølge 
ham selv fløjet via Wright Patterson 
basen. Det er en rejse på 2.000 km - 
en rejse der i 1947 ville have taget 
mindst 10-12 timer. Så bjærgningen 
af fartøj og væsener ville være nået 
meget længere, inden han overho¬ 
vedet ankom til stedet. 

Kameramanden påstår også i sin 
beretning, at han i maj 1947 filmede 
en ny test-helikopter med kodenav¬ 
net "Lille Henry" hos McDonnell 
Douglas. Men McDonnell Douglas 
bekræftede over for TF1, at de kun 
brugte egne ansatte til at fotografere 
testfly, og i tilfældet med "Lille 
Henry" var fotograferne Chester 
Turk og Bill Schmitt. 

Alt imens kameramanden "bliver 
afvæbnet", fortsætter læger og pa¬ 
tologer med at analysere selve ob¬ 
duktionen. Den tyske doktor i me¬ 
dicin og retsmediciner i Aachen, A. 
Th. Schåfer, har gennemset filmen 
og kommer med en ny væsentlig 
detalje. 

Når man undersøger et lig, sker 
det enten gennem en obduktion, der 
har til hensigt at belyse og lære den 
anatomiske og organiske opbygning 
af liget. Eller også foretager man en 
patologisk undersøgelse, der har til 
hensigt at finde dødsårsagen. 

For at kunne foretage en patolo¬ 
gisk undersøgelse må man nødven¬ 
digvis i forvejen være fortrolig med 
det pågældende væsens opbygning 
(fx gennem utallige obduktioner). 


Santillis nye historie lyder så, at 
han købte Elvis-filmen af Bill Rand¬ 
le (og altså dermed bekræfter Rand¬ 
les historie), men købte obduktions¬ 
videoen af en anden mand - den op¬ 
rindelige kameramand, der så må 
være en anden person end Jack Bar¬ 
nett. 

Men hvorfor skulle Santilli så tid¬ 
ligere have påstået, at kameramand¬ 
ens navn var Jack Barnett? Og hvor¬ 
for skulle han have påstået, at han 
købte obduktionsvideoen af samme 
mand, som han købte Elvis-filmen 
fra? 

Kan du følge med? Ray Santilli 
er vist den eneste, der på nuværende 
tidspunkt kan få denne historie til at 
hænge sammen. 


Kameramand Dan McGovern 
fotograferet foran et B-17 bombefly 
den 17. august 1943 efter et togt over 
Tyskland, hvor han filmede 
bombningen og nær selv var blevet 
skudt ned. 


Premierløjtnant Dan McGovern fotograferet den 8. september 1945 i Nagasaki i 
Japan fire uger efter, at amerikanerne kastede atombomben over byen. 
McGovern optog 16 mm farvefilm på stedet. McGovern mener ligesom de andre 
erfarne kamerafolk, Longo og Gibson, at obduktionsvideoen er fup. 


Bill Gibson (tv) og Joe Longo som civile kameramænd hos McDonnell Douglas 
i slutningen af 1970'erne. Dette ombyggede B-25 bombefly blev brugt af 
McDonnell til at filme andre fly i luften. 

Schafer mener imidlertid, at 
obduktionsvideoen ikke viser en ob¬ 
duktion, men en patologisk under¬ 
søgelse. Denne vil netop gå ud på at 
åbne liget og udtage organerne for 
at finde beskadigelser eller anorma- 
liteter. Men, hvis der virkelig skulle 
være tale om fremmede væsener, 
måtte man jo netop foretage en ob¬ 
duktion for at lære anatomien at 
kende - og det bærer forestillingen 
på videoen slet ikke præg af. 

De rigtige kameramænd 

Kent Jeffrey fra den amerikanske 
Roswell-gruppe har fundet og inter¬ 
viewet tre kameramænd, der alle var 
fotografer ved militæret i 1940'erne. 
Disse tre er: Joe Longo, Bill Gibson 
og Dan McGovern. De tager alle tre 
skarpt afstand fra, at obduktions¬ 
videoen skulle være ægte, og anfø¬ 
rer en række afslørende forhold. 

For det første er det utænkeligt, 
at en kameramand ville blive hentet 
så langt væk fra som Washington, 
siger de. Der var kvalificerede kame¬ 
ramænd med top-secret tilladelse 
mange steder rundt omkring i USA, 
og en af disse ville helt sikkert have 
været betydeligt tættere på. 

I modsætning til påstanden fra 
obduktionsvideoens kameramand, 
siger de ægte kameramænd, at man 
aldrig fik lov til at fremkalde hem¬ 
melige film selv. Desuden holdt mi¬ 
litæret nøje regnskab med alle film 
- både eksponeret og ueksponeret. 
Ikke bare hver rulle, men hvert ene¬ 
ste enkeltbillede på hver rulle. En¬ 
delig oplyser McGovern, at alle me¬ 
dicinske optagelser på den tid blev 
fotograferet i farve og ikke i sort/ 
hvid. 

At kameramanden selv frem¬ 
kaldte obduktionsfilmene og kunne 
komme til at beholde nogle af rul¬ 
lerne, mener McGovern, Longo og 
Gibson alle er det rene nonsens. 


De er heller ikke imponerede o- 
ver kameramandens evne til at fil¬ 
me. Longo sagde, at "hvis nogen i 
min enhed fotograferede på dén 
måde, så ville han omgående være 
tilbage i køkkenet for at gøre gryder 
rene." 

Sporene fører tilbage til England 

Flere spor leder tilbage til England 
som det sted, hvor fupnummeret kan 
være produceret. Det er måske slet 
ikke tilfældigt, at Ray Santilli som 
englænder er involveret i sagen. 

Sprogkyndige har gjort opmærk¬ 
som på, at kameramandens skriftlige 
historie indeholderen hel del engel¬ 
ske udtryk. Da Santilli blev gjort 
opmærksom på dette forhold, for¬ 
talte han, at hans sekretær havde 
skrevet beretningen rent fra et bånd, 
og at den derefter var blevet yderli¬ 
gere redigeret. Dette, mente han, 
kunne forklare, hvorfor der skulle 
være opstået engelske udtryk i hi¬ 
storien. Men det er en meget tynd 
forklaring, for hvorfor skulle nogen 

- sekretær eller andre - ændre kame¬ 
ramandens amerikanske udtryk til 
engelske? 

En anden lille detalje dukkede op, 
da ovennævnte McGovern kikkede 
på de skilte, der angiveligt havde 
siddet på de originale filmruller. 
McGovern, der selv er født og op¬ 
vokset i Irland, så med det samme, 
at håndskriften var udtalt europæisk 
og ikke amerikansk. 

Kan det tænkes, at fupnummeret 
er lavet i England? At Santilli havde 
brug foren dækhistorie, og hvad var 
mere passende end en amerikansk 
kontakt - det var jo en amerikansk 
historie? Og at det hele er lavet for 
at tjene penge? 

De endelige beviser for disse på¬ 
stande mangler, men indicier er der 
rigeligt af. Så kan vi ikke én gang 
for alle få begravet dette lig - og for¬ 
søge ikke at græmmes for meget 
over, at ufoverdenen er blevet ramt 
af endnu en skandale. □ 

Kilder: 

Kent Jeffrey: Santilli's Controversial 
Autopsy Movie. International Ros¬ 
well Initiative, Bulletin 5, 1. marts 
1996 

Granger: The Autopsies. Personlig 
korrespondance 

Alien-Autopsie aus medizinischer 
Sicht! CENAP-Infoline nr. 28, 5. 
december 1995 

Brevkassen 


Læserbreve til SUFOI 


Vi modtager meget gerne læserbreve med synspunkter, kommentarer til UFO-Nyt’s artikler og spørgs¬ 
mål. Læserbreve bedes sendt til: SUFOI, Postboks 6, 2820 Gentofte. Vi forbeholder os ret til at for¬ 
korte indlæg og kun offentliggøre breve, som vi skønner har almen interesse for bladets læsere. 

/red. 


Et par kommentarer til 
stoffet i UFO-Nyt 


Jeg synes, at emnevalget er blevet 
for bredt. 

Ved et ufofænomen forstår 
SUFOI - iht. deres formålsparagraf 
- en beretning om et himmelfæno¬ 
men, hvis... 

I UFO-Nyt nr. 4, 1995, er der ar¬ 
tikler om bl.a. korncirkler, spøgel¬ 
seskatte, fynske løver samt en efter¬ 
lysning af den jyske puma, søslan¬ 
gen i Arresø og andre mystiske dyr. 
Er disse emner ikke lidt langt fra 
himmelfænomener? 

I omtalte nr. af UFO-Nyt kan vi i 


lederen læse, at man gerne vil ud til 
en bredere del af befolkningen. Be¬ 
tyder det, at man vil have et bredere 
emnevalg? 

Jeg tror, at SUFOI vil fåsvært ved 
fortsat at fremtræde som en seriøs 
forening, hvis den spreder sig over 
en stor mængde "ukendte" ting. Et 
emne af ukendt karakter må være 
max. Dette emne må nødvendigvis 
- iht. formålsparagraffen - være ufo¬ 
fænomenet. 

Der er masser af emner, andre end 
fynske katte osv., som synes mere 
relaterede til uforklarlige himmel¬ 
fænomener. Af sådanne kunne næv¬ 
nes: 1) Nyt fra ex-Sovjet (oversatte 


bøger?); 2) Flere data-analyser: Fx 
hvilke sammenhænge er der mellem 
observationssteder og obs. hyppig¬ 
heder, er der fx. flere obs. nær A- 
våben baser end andre steder? 

Emner med relation til forklarede 
himmelfænomener må også være 
berettigede. Af sådanne kunne næv¬ 
nes: 1) emner vedr. kosmologi, as¬ 
tronomi og rumfart. 2) Satellitter: 
Hvordan ser de ud, hvilke baner fin¬ 
des, hvor lang obs.tid er typisk? 

Med venlig hilsen, 
Anders Pedersen 



Svar fra SUFOI: 

Vi er helt enige med Anders Peder¬ 
sen. Vores primære område er ufo¬ 
fænomenerne. Derfor er langt det 
meste stof i UFO-Nyt om disse fæ¬ 
nomener, og sådan vil det blive ved 
med at være. Det er rigtigt, at i num¬ 
mer 4 fra 1995 var der relativt me¬ 
get stof om "mystiske dyr". Men set 
som en helhed handlede mere end 
80% af stoffet i UFO-Nyt årgang 
1995 om ufoer. 

SUFOI har diskuteret, om emne¬ 
kredsen i UFO-Nyt generelt skulle 
udvides, men vi har truffet beslut¬ 


ning om fortsat at fokusere på ufoer¬ 
ne. Vores ønske om at nå ud til en 
bredere del af befolkningen handler 
derfor alene om ufofænomeneme. 

Enkelte emner ligger på kanten 
af ufo-emnet. Men vi ved, fx fra vo¬ 
res foredrag, at disse emner interes¬ 
serer mange ufo-interesserede. Det 
skyldes blandt andet, at der kan være 
en relation til ufoer: Skyldes korn¬ 
cirklerne ufoer? Er ufoer årsag til 
forlis i Bermuda-trekanten? Selv om 
vi ikke nødvendigvis er enige i så¬ 
danne sammenhænge, skylder vi at 
oplyse om disse. 


Vi kan også kun være enige i, at 
vi ikke må gå på kompromis med 
vores seriøsitet. Derfor bringer vi 
kun stof om "perifere emner", når vi 
har fast grund under fødderne. Stof¬ 
fet om den fynske løve mv. er skre¬ 
vet af zoologen og forfatteren Lars 
Thomas, der er Danmarks førende 
ekspert i "mystiske dyr". 

I øvrigt tak for de gode ideer til 
artikler - om ufoer - som vi vil for¬ 
søge at realisere. 

Per Andersen 
Formand 


Til UFO-Nyt 


Var det ikke en idé at lave en side i 
bladet med læserbreve? Efter at have 
læst jeres seneste udgave af UFO- 
Nyt nr. 1, 1996 har jeg en del kom¬ 
mentarer til bladet. 

1) Angående bladets leder: De 
fleste mennesker ved deres fulde 
fem leveret liv, hvorde konstant kan 
stole på deres sanser. Det er derfor 
farligt, mener jeg, at drage en indi¬ 
rekte sammenhæng mellem ufo-ob¬ 
servationer og sansesvigt. I må selv 
vide, efter næsten 40 års arbejde, at 
dokumentationsmængden for ufo¬ 


observationer er utrolig omfattende, 
og med lederens meninger er UFO- 
Nyt måske selv med til at sætte 
spørgsmålstegn ved et informations¬ 
materiale, som jeres egne læsere 
sætter deres lid til. 

2) Jeg har endnu ikke set en ene¬ 
ste konklusion på en artikel i bladet, 
der fremsiger sandsynlighed for ek¬ 
sistensen af fremmed intelligens. Jeg 
har kun læst tre følgende typer kon¬ 
klusion på rapporter: Det er (sand¬ 
synligvis) fup, det er (sandsynligvis) 
et naturligt fænomen, eller sagen 
mangler dokumentation. 

Hvis det ikke er ønskeligt for jer 


at acceptere begrebet TRO, hvorfor 
så overhovedet lave konklusioner? 
Hvorfor ikke rapportere sagens fak¬ 
ta, men overlade konklusionen til 
læseren, i stedet forat slutte rappor¬ 
terne med dobbeltmeteorer, lysfyr 
20 km væk og sandsynlighed for 
sansesvigt? 

3) Roswell/GAO: Personligt tror 
jeg på, at et fremmed fartøj styrtede 
ned i Roswell. Måske er det sandt, 
måske ikke. Jeg tror, I tror ikke. 
Dette er et trosspørgsmål, for selv 
om tingesten var udstillet på mu¬ 
seum den dag i dag, ville der være 
skeptikere. vs* 

4) Bedømmelse af afstande: I 
skriver i bladet, at mange angiver 
afstande til natobservationer, selv 
om natlig afstandsbedømmelse til 
stærke lyskilder er teoretisk umulig. 

Samtidig skriver I på side 18 om en 
helt konkret natlig afstandsbedøm¬ 
melse af GSW (diameter 10 m, af¬ 
stand 1,2 km). 

Med venlig hilsen 
Niels Mikkel Michelsen 
(forkortet af red.) 


Svar fra SUFOI: 

godt nok i lederen vedrørende vore 

ikke at være et sådant blad. 


Tak for dit forslag om en læserbrev- 

sanser. Det er ikke et spørgsmål om, 

Ny viden er altid opstået, fordi 


kasse - som sagt så gjort. Vi er altid 

at f olks sanser svigter, men derimod, 

forskere har ønsket at omdanne tro 


interesserede i læserbreve, bl.a. med 

at der faktisk altid sker en fortolk- 

til viden. På et tidspunkt troede no¬ 


kritik af UFO-Nyt. Vi lytter nøje til 

ning af det sete i hjernen. Derfor kan 

gen, at Jorden var flad, mens andre 


kritikken for at forbedre den måde. 

ingen mennesker - i modsætning til, 

troede, at den var rund. Hvis man 


vi arbejder på. 

hvad du skriver - konstant stole på 

da blot havde sagt "fint, lad folk tro. 


Dine første punkter rører ved me- 

deres sanser. Det gælder mig selv og 

det de nu vil", så var vi jo aldrig 


get væsentlige forhold ved SUFOI, 

alle andre, at vi til tider tror, vi ser 

kommet videre. Det var kun, fordi 


idet de spørger til det grundlag, vi 

én ting, mens der i virkeligheden er 

forskere blev ved med at indsamle 


baserer hele vores arbejde på. Her 

tale om noget andet. 

og analysere data, at man til sidst 


har SUFOI truffet nogle valg, som 

2) Dine betragtninger om konklu- 

kom virkeligheden nærmere. 


er dybt forankret i vores visioner og 

sioner på rapporter er ikke korrekt. 

Det samme mener vi, man skal 


mål. 

Der er mange observationer, hvor vi 

gøre med ufofænomenerne - netop 


1) Det er rigtigt, at mængden af 

konkluderer, at vi ikke har kunnet 

ikke bare lade det blive ved troen. 


observationer er utrolig stor. Men 

finde nogen naturlig forklaring på 

Et eksempel på dette er obduktions¬ 


man skal passe på ikke at forveksle 

trods af omfattende dokumentation 

videoen, hvor vi i begyndelsen "ikke 


kvantitet med kvalitet. Mængden af 

(se fx omtalen af otte observationer 

vidste". Vi samlede data ind, og ef¬ 


rapporter er i sig selv intet bevis for 

i 1996 nr. 1 og bilstop-sagen i dette 

terhånden "troede vi, at det var et fal¬ 


nogen bestemt teori, blot at der er et 

nummer). Omvendt er der ingen af 

sum", men vi blev ved at indsamle 


fænomen, vi bør kikke nærmere på. 

disse, som, vi mener, beviser, at der 

oplysninger, og nu "er vi overbevist 


Samtidig er det vores opfattelse. 

er tale om fremmed intelligens - end- 

om, at det er et falsum" - i øvrigt 


at det hører med til vores arbejde at 

sige indikerer dette. 

bliver vi ved med at indsamle infor¬ 


sætte spørgsmålstegn. Hvis en sag 

Det er en del af SUFOI's ide- 

mation, hvis vi nu skulle have taget 


ikke kan tåle spørgsmålstegn og kri¬ 

grundlag at indsamle og analysere 

fejl. 


tik, er den ikke meget værd. Det er 

data om ufoer, og hertil hører natur¬ 

4) Det menneskel ige øje o g com¬ 


en integreret del af den videnskabe¬ 

ligvis at konkludere, hvad vi får ud 

puterteknik anvender to vidt forskel¬ 


lige metode at spørge: Kan det nu 

af det. SUFOI’s ledelse har flere 

lige metoder til afstandsbedømmelse 


også være rigtigt? Kan denne teori 

gange debatteret, om vi skulle skri¬ 

og kan derfor ikke sammenlignes. 


ikke være lige så god? Osv. Og så 

ve, hvad vi mener, eller hvad folk 

Computeren anvender fx mikrosko¬ 


undersøge emnet ud fra disse spørgs¬ 

ønsker at læse! Hver gang har der 

pisk undersøgelse af overgangen fra 


mål. 

været stor enighed om, at vi er nødt 

lys til mørke for at analyse slørin¬ 


Hvis nogen af læserne ønsker at 

til at skrive ærligt om de resultater. 

gen af denne grænse. Det siger no¬ 


argumentere anderledes i bestemte 

vi kommer frem til. Vi håber og tror. 

get om afstanden - en metode, som 


observationssager, hører vi meget 

at vore læsere værdsætter dette. 

det menneskelige øje slet ikke kan 


gerne fra dem. Vi er åbne over for 
alternative teorier, og opfordrer der¬ 
for tit til forslag fra læserne i de kon¬ 

3) Det er åbent for alle at tro el¬ 
ler ikke tro på,atder styrtede et rum¬ 
skib ned i Roswell. Der findes man¬ 

gøre med samme nøjagtighed. 


krete sager. 

ge blade, der alene baserer sig på tro 

Per Andersen 


Jeg har nok ikke forklaret mig 

snarere end viden - UFO-Nyt ønsker 

Formand 






Tiltroen til ufo-beretninger 

dimålere med henblik på frasorte¬ 
ring af entusiastiske overfortolknin¬ 

mødt eller oplevet et sådant fæno¬ 
men. De er uden tvivl overbevist om 


Som enhver kan se, må vi stadig i 

ger. Med andre ord, få alle fakta på 

det helt usædvanlige i oplevelsen. 


dag, et halvt hundrede år efter de 

bordet. 

Set ud fra ovenstående, må man 


første moderne rapporter så dagens 

Hvorvidt de uidentificerede ob¬ 

vel mene, at det netop er her, for¬ 


lys, spørge os selv, hvad er det hele 

jekter eksisterer, kan vel ingen be¬ 

skellen må findes; forskellen mellem 


for noget, og hvad vi kan gøre? 

tvivle overhovedet. Dette er et ube¬ 

tvivlerne og de overbeviste om ufo¬ 


Hvad kan vi så gøre nu og her? 

strideligt faktum, idet ikke-identifi- 

ernes eksistens. Personligt bryder 


Kan vi overhovedet gøre noget? Ef¬ 

cerede emner, der flyver gennem et 

jeg mig ikke om denne terminologi, 


ter mit skøn er det utrolig vigtigt 

bestemt område eller luftrum, vil 

der frimodigt opdeler folk i tvivlere 


først og fremmest at være i stand til 

kunne betegnes som sådan. Dette 

og det modsatte. Der opstår nærmest 


at lægge soleklare beviser på, at de 

faktum kan derfor viderestilles til det 

et odiøst latterligt skær over sagen. 


eksisterer, på bordet. Én af de mu¬ 

begreb, der ofte med en helt anden 

noget "menighedsbaseret", og det er 


lige veje til dette er at søge i vort 

mening, benævnes UFO, og i almin¬ 

vel netop det sidste, man må be¬ 


eget område. Med andre ord, lad os 

delig forstand forstås som de "fly¬ 

skylde en sund interesse forat være! 


forske i vort eget bagland, finde re¬ 

vende tallerkener". Påstanden om 

I så tilfælde er det for mig akkurat 


elle fakta her i landet, katalogisere 

ufoernes virkelige eksistens, kan vel 

det samme, at beskylde en moderne 


og undersøge alle tilfælde, tilmed 

diskuteres, vil adskillige påstå, men 

maskinfabriks datakontrollerede 


forsøge at bruge psykologiske vær- 

næppe af personer, der allerede har 

produktionsdrejebænke for at være 

m- 

tilknyttet en eller anden sekt! Så hel¬ 
lere benævne disse personers ukend¬ 
skab til emnet som ren og skær man- 
gel på information angående 
ufoernes præstationer. 

I forlængelse af ufoproblematik¬ 
ken, er det for mit vedkommende 
ubegribeligt, hvorfor mange menne¬ 
sker grundlæggende mangler lysten 
til at følge disse utrolige spændende 
undersøgelser, om hvorvidt der ek¬ 
sisterer andre verdener, beboet af 
individer med en fremskreden tek¬ 
nik, og alle de spørgsmål der af sam¬ 
me konsekvens opstår som følge af 
granskningen af dette emne. 

Det kunne i den forbindelse være 
spændende at vide, hvad der bevæ¬ 
ger mennesker til at tro på det, de i 
virkeligheden gør? Eller er det over¬ 
hovedet relevant at fundere over 
dette spørgsmål? En gammel land¬ 
arbejder, jeg engang diskuterede 
med angående disse store vidtfav¬ 
nende ufospørgsmål, sagde efter en 
debat, Ja...Jo...Hmm, se...nogle ser 
på sine fødder hele livet! og andre 
ser op på stjernerne? 

Vi er således nået til det centrale 
i denne sag, hvor essensen er, hvor¬ 
for der ikke eksisterer nogen umid¬ 
delbar større tiltro til danske ufo¬ 
beretninger, fortalt og oplevet af 
danske borgere - en ting vi trods alt 
burde. 

Netop på dette punkt nærmer vi 
os sagens kerne, idet velsagtens folk 
i dagens Danmark ikke har særlig 
stor tiltro til andre menneskers ud¬ 
talelser, eller skulle man nok hellere 


Svar fra SUFOI: 

Chr. Lynggaards indlæg beskriver på 
glimrende vis de mange udfordrin¬ 
ger, som ufologien står over for - og 
altid har stået over for. Store dele af 
indlægget kunne såmænd godt stå 
som SUFOI’s formålsparagraf: At 
indsamle og vurdere danske obser¬ 
vationer for at afgøre, hvad der i vir¬ 
keligheden gemmer sig bag dem. 

Når vi efter 40 år med dette ar¬ 
bejde ikke er nået videre, end vi er i 
dag, er det, fordi sagen er langt mere 
kompleks og svær, end man troede i 
1950'erne og 1960'erne. Bag Chr. 
Lynggaards enkle kommentar om at 
skille de "ægte observationer fra og 
beskrive ufoerne" gemmer der sig 
årtiers forskning og tusindvis af ti¬ 
mers dataindsamling og analyser. 
Dét, der ser så let ud på papir, er i 
virkeligheden uhyggeligt svært. 

Det er måske også grunden til, at 
ingen offentlige instanser og kun få 
forskere har lyst til at kaste sig over 
emnet. 

Der er et andet spørgsmål, man 


sige, har f ået denne ødelagt ef ter ind¬ 
toget af alle vore moderne civilisa¬ 
tions velsignelser. Folk er jo tilbø¬ 
jelige til betvivle så godt som alt, 
herunder selvfølgelig også alle ud¬ 
talelser om ufooplevelser, dog kun 
indtil de selv har oplevet en konkret 
beviselig ufohændelse. At bibeholde 
en sund kritisk holdning er et krav, 
og en selvfølgelighed, netop på et 
såømfindigtområde, der ofte er ind¬ 
hyllet i de mest fantastiske historier. 

Der findes således ikke en abso¬ 
lut sikker metode til at bestemme, 
om en observation, foretaget af en 
tredje part, synes konkret og er vand¬ 
tæt. 

De "grå" observanter, et begreb 
efter min egen terminologi, er de 
ganske almindelige "hverdags men¬ 
nesker", der aldrig har haft noget 
som helst ønske om at optræde i 
mediernes søgelys, mennesker der 
ganske ofte "pludselig" helt uden 
hensigt, overraskende står ansigt til 
ansigt med noget ukendt, mystisk, 
eller en ufotildragelse af en art. 

Der kan let være tale om en æl¬ 
dre fru Jensen, et uforberedt ungt 
menneske, en pensionist på landet 
eller en husmoder på indkøb på vej 
hjem, med andre ord én, som uden 
varsel finder sig rykket ud af den 
daglige rytme, stående komplet ufor¬ 
stående over for en total ukendt fore¬ 
teelse. Disse møder foregår typisk 
helt uforberedt evt. på landet, eller 
på steder, ingen i forvejen kunne 
forudsige, hvilket netop forbedrer 
det gode grundlag, der gør dem til 


troværdige vidner. 

Jeg mener således, at man får de 
mest troværdige ægte beretninger fra 
de over alt i landet boende grå men¬ 
nesker, der ofte tillige med går "stille 
med dørene", ikke fra de medie¬ 
søgende foreninger i de trafik- og 
lysfyldte samfund. Man burde der¬ 
for måske se lidt nærmere på karak¬ 
teren af netop denne type, af mig 
kaldet grå observationer. 

Findes de så, de omtalte virkelige 
interessante observationer fra Dan¬ 
mark, som ovenfor nævnt? Ja selv¬ 
følgelig, og i rig mængde, optaget 
gennem de mange år. Det er for mig 
uforståeligt, at man fra officiel side 
simpelthen ser bort fra disse, selv når 
de mange tilfælde er blevet nævnt i 
diverse medier og foreningsblade 
mv. Jeg vil tro, man af det danske 
materiale vil kunne sammenstykke 
mange virkelig afdækkende solide 
fakta om det ukendte, alle både tror, 
og ikke tror på. Om ikke andet, i 
hvert fald interessante fakta om disse 
fremmede intelligensers "skibe", der 
på det pågældende tidspunkt over¬ 
fløj vort område. 

Vi bør således sortere alle de rap¬ 
porter, vi på nuværende tidspunkt al¬ 
lerede har her fra landet. Naturlig¬ 
vis efter en grundig sortering, der 
selvfølgelig bør udskille de sandsyn¬ 
lige sande og ægte. Kort sagt, af¬ 
dække spørgsmålene om disse frem¬ 
mede besøgende. 

Med venlig hilsen, 
Chr. Lynggaard 
(forkortet afred.) 



med god ret kan stille. Skyldes vo¬ 
res minimale fremskridt gennem 40 
år i virkeligheden, at vi griber hele 
emnet forkert an? Måske bruger vi 
forkerte metoder? Måske er vi for 
fokuserede på rumskibshypotesen? 
Måske er vi i det hele taget for fo¬ 
kuserede på den naturvidenskabelige 
angrebsvinkel? 

Deter nogle afde spørgsmål, som 
vi i dag stiller og diskuterer i SUFOI. 
Og det er spørgsmål, der leder til nye 


Næste nummer af UFO-Nyt 

UFO-Nyt nr. 3 udkommer medio august. I dette num¬ 
mer kan du bl.a. læse nyt om Bermuda Trekanten, Carl 
Sagans bud på en sammenhæng mellem ufoer og korn- 
cirkler, nye danske fotos samt spændende nyt om flystyrt¬ 
sagen fra 1970 omtalt i UFO-Nyt nr. 3/95. På gensyn i 
august og god sommer! Ired. 


projekter, der forsøger at anskue hele 
sagen fra utraditionelle og anderle¬ 
des synsvinkler. Fx projekt PORT, 
som vil blive uddybende diskuteret 
i kommende numre af UFO-Nyt. 

Per Andersen 














Notitser 

Kort fortalt 


Konferencer 


En række spændende konferencer 
verden over er på trapperne for re¬ 
sten af 1996: 

8.-9. juni, Californien: Den 6. 

UFO Expo udstilling og konference 
bliver afholdt i Los Angeles med 
mere end 20 talere og 30 udstillere. 

17.-22. juni, South Dakota: En 
indiansk konference om stjerne¬ 
budskaber - åben for alle med et godt 
hjerte. Foruden medicinmanden Stå¬ 
ende Elg er hele den amerikanske 
bortførelsesscene til stede: Dr. John 
Mack, dr. Richard Boyland, Whitley 
Streiber, dr. Leo Sprinkle m.fl. 

5.-7. juli, North Carolina: Den 


27. Internationale MUFON sympo¬ 
sium bliver afholdt med en række 
kendte talere, bl.a.: Carlos Guzman, 
Chris Styles, Philip Mantie, John 
Carpenter, Jeffrey Sainio, John 
White, Kevin Randle, Budd Hopkins 
og Bruce Maccabee. 

25. oktober, Sverige: UFO-Sve- 
rige afholder en stor, international 
kongres med deltagelse af bl.a. Kent 
Jeffrey, formand forRoswell Initia- 
tive, samt Per Andersen fra SUFOI. 

9.-11. november, Frankrig: Den 
8. europæiske konference i Lyon bli¬ 
ver afholdt med specielt inviterede. 
Det er en konference om den seriøse 


forskning i ufoer. 

10. november, Finland: Den 

kontroversielle, finske kontaktper¬ 
son og læge Rauni-Leena Luukanen 
afholder en konference om "Uden- 
jordisk intelligens og menneskets 
fremtid". Inviterede gæster er bl.a. 
de selvbestaltede bortførelseseks¬ 
perter dr. John Mack og dr. Richard 
Boylan. Sidstnævnte skal åbenbart 
nu finde andre indtægtsmuligheder 
efter, at hans licens til at praktisere 
psykologi er blevet inddraget. Des¬ 
uden medvirker dr. Leo Sprinkle, 
Colin Andrews og major Robert 
Dean. /pa □ 


Surf på nettet 


Internettet er over os. Og selv om 
det stadig kun er en lille del dan¬ 
skere, der er på nettet, vokser antal¬ 
let hastigt. Her er et par spændende 
adresser for dem, der ikke kan sove 
om natten: 

Man kan komme i forbindelse 
med forskellige ufo-organisationer 
og ufo-biblioteker på følgende a- 
dresser: 

UFO-Sverige http:// 

www.algonet.se/~ufo 

UFO-Norge http:// 

www.norconnect.no/~brenne/ 

ufonor_n.htm 

BUFORA http:// 

www.citadel.co.uk/citadel/eclipse/ 

futura/bufora/bufora.htlm 


MUFON http://www.rutgers.edu/ 

-mcgrew/MUFON 

Virtual Library http:// 

cs.bgsu.edu/~jzawodn/ufo/ 

index.html 

UFO Group Media http:// 

www.best.com/schimtz/IUFOG/ 

jufog-media.html 

Nexus Magazine http:// 

www.peg.apc.org/~nexus/ 

Flying Saucer Review 
http://www.cee. hw.ac.uk:80/ 
~ceewb/fsr/ fsrhome.html 
Hvis man er mere til bøjede skeer, 
har Uri Gel ler såmænd også sin egen 
Webside: 

Geller http://urigeller.com/index 
l.html 


Hvis man derimod er interesseret i 
at høre lidt om den anden side af 
sagen, kan man kontakte skeptiker¬ 
organisationen CSICOP eller magi¬ 
keren James Randi himself: 
CSICOP http://csicop.org/ 

Randi http://sincity.com/randi/ 
Søgning efter ufo-stof på Inter¬ 
nettet kan være helt uoverskueligt - 
ovenstående er kun et lille udvalg. 
Det kan derfor anbefales at anvende 
en speciel ufo "search engine", der 
kommer fra det velkendte Yahoo: 
Søgning: 

http://www.yahoo.com/Entertainment 

Paranormal_Paranormal 

/UFO_Information 


Ny rapport: 

UFOer - Hvad siger videnskaben? 

Pro et contra Condon-rapporten 

Den hidtil mest omfattende, videnskabelige undersøgelse af 
ufofænomenerne blev udført på vegne af den amerikanske regering hos University of Colorado i USA. Rege¬ 
ringen ville vide, om det var værd, at luftvåbenet beskæftigede sig mere med ufofænomenet. 

Efter et par år og mange tusinde dollars, afleverede lederen af projektet, dr. Edward U. Condon, en rapport, 
der ikke helt uventet slog fast, at det var spild af tid og penge at undersøge ufo-rapporter fremover. 

Siden har både tilhængere og modstandere ivrigt diskuteret, om rapporten var resultatet af en seriøs undersø¬ 
gelse - eller om den var et bestilt arbejde. 

Dette nye hefte fra SUFOI fremlægger alle fakta i sagen. 

Heftet er redigeret af Flemming O. Rasmussen og er på 39 sider, illustreret. Pris kr. 48,00. 

Bestilling: Giro 9 11 77 25, SUFOI, Postboks 6, 2820 Gentofte. Eller check til nævnte adresse. Skriv venligst 
"Condon" på modtagerdelen. 

















Kort fortalt 


Landing i Brasilien 

Ifølge en kilde i Brasilien landede der et 
ufo i en baghave i starten af marts. Det 
var i byen Brasilia, og hændelsen bliver 
nu undersøgt af University of Brasilia. Der 
blev ikke observeret noget objekt, men 
lyset gik ud i kvarteret, og der blev fundet 
en række mærker i jorden. Fem cirkler 
markerede en fire meter stor femkant, 
mens en sjette cirkel blev fundet i midten. 
Derudover var der 14 små huller inden i 
den centrale cirkel. 

Kilde: Pedro Cunha, Navigator BBS, Bra¬ 
silien !pa 


Nyt Rockefeller 
initiativ 

Den 85-årige Laurance Rockefeller, der 
har en varm interesse for ufoer og ufo¬ 
forskning, er på banen igen. Han har tidli¬ 
gere anvendt mere end 4 mio. kr. på at 
støtte privat, amerikansk forskning i 
ufoerne! Nu har han fået udarbejdet en 
omfattende rapport på 150 sider med tit¬ 
len "UFOer: De bedste beviser". 

Den nye rapport blev udgivet den 26. 
februar, og den vil blive sendt til 1.000 
statsmænd i hele verden. Blandt modta¬ 
gerne er: Henry Kissinger, Colin Powell, 
Jacques Chirac og Walter Annenberg. 

Kilde: New York Post, 26. februar 1996 / 
pa 


Metal fra rummet? 


Dr. Roger Leir, en kirurg i Californien, siger, 
at han har fjernet mærkelige metalstykker fra 
patienter, der har været under behandling for 
"bortførelser". De to patienter, en mand og 
en kvinde, gik til bortførelsesterapi hos Derrel 
Sims i Texas, da man tilfældigt opdagede 
nogle fremmedlegemer på deres røntgenbil¬ 
leder. Sims sendte derfor de to patienter vi¬ 
dere til dr. Roger Leir. 

Under operation fjernede Leir tre objek¬ 
ter fra de to patienter. Kvinden havde to ob¬ 
jekter, et på hver side af storetåen, mens man¬ 
den havde et enkelt objekt på bagsiden af den 
venstre hånd. 

Normalt bliver sådanne fremmedlegemer 
omgivet af en membran af celler, og det var 
disse også. Det mærkelige var imidlertid, at 


membranen umiddelbart ikke kunne 
skrabes af, samt at farven på membranen 
var grå. Det viste sig senere, at membra¬ 
nen var dannet af pigment fra røde blod¬ 
legemer. 

Et andet mærkeligt aspekt var, at der i 
ingen af tilfældene var ar eller sår på hu¬ 
den, hvor genstandene måtte formodes at 
være kommet ind. 

Selve objekterne var lavet af sort me¬ 
tal, og hvert enkelt bestod af to stykker 
sat sammen til et "T". Metallet bliver i 
skrivende stund analyseret på flere labo¬ 
ratorier i USA, og når UFO-Nyt hører nyt 
om sagen, vil det blive offentliggjort her. 

Kilde: ISCNI Flash, 1. marts 1996 /pa 


Landingsbane for ufoer i Nevada 


Hovedvej 375 i Nevada vil få et nyt navn: 
"Exstraterrestrial Highway". Det erden lange 
lige hovedvej, der løber forbi det meget kon¬ 
troversielle amerikanske testområde kendt 
som "Area 51" eller "Drømmeland" (Dream- 
land). Vejen får det nye navn af staten Nev¬ 
ada, der aldrig har været bange for at tjene 
en skilling på noget usædvanligt. 

Fire skilte vil blive sat op med det nye 
navn i år. "De vil både blive anbragt lodret 
og vandret, så ufoerne kan se dem, når de 
skal lande," griner Tom Tait, der er formand 
for Nevadas turistkommission. Det største 
problem er, at skiltene skal være så store, at 


de ikke bliver stjålet lige med det samme 
- de vil jo være et oplagt samlerobjekt for 
ufo-interesserede unge. 

Hvis et ufo nu skulle beslutte sig for 
at lande, er risikoen for et bilsammenstød 
ikke særlig stor. Der kører i gennemsnit 
kun 53 biler om dagen på vejen! De frem¬ 
mede kan så passende få deres første 
måltid mad hos "Little A'Le'Inn" i lands¬ 
byen Rachel, der bl.a. serverer "alien bur¬ 
gere". 

Kilde: Los Angeles Times, 3. februar 
1996 !pa 


Bi lied-snyd! 

Sidste nummers forsidebillede var en billed¬ 
manipulation. Robert Irving havde ikke foto¬ 
graferet et tallerkenlignende objekt i en fly¬ 
hangar i Aviano, Italien. Billedet af hangaren 
var ægte nok, men vha. PhotoShop havde Ir¬ 
ving indkopieret et foto af en ufo-model! 

Kilde: Fortean Times nr. 86 Ired. 


Her er Irvings "ufo". Det findes på låget af et plasticbyggesæt af et objekt, der skulle 
vise et af de fartøjer, som USA's flyvevåben ifølge Bob Lazer prøveflyver i Nevada. 









